Naslovnica VIJESTI BiH Srbija i RS obilježavaju Dan srpskog jedinstva, slobode i nacionalne zastave\nSrbija i Republika Srpska (RS), jedan od dva entiteta u Bosni i Hercegovini, danas prvi put obilježavaju zajednički praznik – Dan srpskog jedinstva, slobode i nacionalne zastave. Datum 15. septembar je izabran jer je tog dana, 1918. godine, probijen Solunski front.\nU svim opštinama u Srbiji i Republici Srpskoj trgovi i centralne ulice okićene su narodnom i državnom zastavom Republike Srbije.\nSve državne institucije i javni objekti okićeni su srpskim zastavama, a sa fontane na Slaviji emitovane himne Republike Srbije i Republike Srpske. Zastave su i na svim institucijama u Banjaluci, gde će večeras na platou ispred Hrama Hrista Spasitelja biti održana svečana akademija.\nSrpski član Predsjedništva BiH Milorad Dodik izjavio je da je obilježavanje Dana srpskog jedinstva, slobode i nacionalne zastave jedinstveno s težnjom da Republika Srpska i Srbija budu, kako je rekao, jedna država – gradeći sigurnost i budućnost cijelog regiona.\nOn je rekao da su ovi prostori u to vrijeme željeli da se prisajedine Srbiji, u čemu se nije uspjelo, ali da postoji “istorijska težnja ovdašnjeg srpskog naroda u tom smjeru, što je prirodno u političkom smislu”.\n“Pokušavaju da ukinu naša prava, Republiku Srpsku i to je njihova zvanična politika, ali naša politika je politika mira, čuvanja naših vrijednosti. Ovaj dan je dan srpskog jedinstva i pripadanja srpskom narodu. Nismo bosanski Srbi, već želimo da budemo poštovani kao jedan narod i da ne budemo u tom smislu ponižavani. Mi smo Srbi i samo tako možemo učestvovati u dijalogu”, rekao je Dodik i dodao da je prirodno da Srbi žive u jednoj državi.\nPredsjednik Republike Srpske Željka Cvijanović izjavila je da se ovaj praznik obilježava sa željom da Republika Srpska i Srbija vječno žive, da se razvijaju, da zajedno praznuju i da ne zaborave sve važno u svojoj prošlosti i istoriji, te da odgovore na izazove koji ih čekaju u budućnosti.\nCvijanovićeva je u obraćanju ispred Palate RS nakon što joj je izaslanik predsjednika Srbije Aleksandar Vulin uručio replike ratnih zastava, u prisustvu srpskog člana Predsjedništva BiH Milorada Dodika i premijera RS Radovana Viškovića, istakla da je sigurna da će Srbija i RS biti jedinstvene.\n“Ovo je jedna od velikih stvari koje radimo zajedno, ali nikada na štetu bilo koga drugoga i uvijek na ponos nečega što su naši zajednički i pojedinačni rezultati. Radujemo se i veselimo svemu što radi Srbija na svom putu razvoja, te smo sigurni da njenu podršku imamo i u budućnosti. Važno je da poštujemo ono što je bitno u našoj istoriji, da znamo što je naša tradicija i identitet – a to su jedinstvo, sloboda i zastava koji nas identifikuju”, rekla je Cvijanovićeva.\nPredsjednik Vlade Republike Srpske Radovan Višković takođe je rekao kako ovaj dan ima veliki značaj za srpski narod.\n“Ovo je praznik koji obuhvata naše korijene i postojanje, ne samo Srba koji žive u Srbiji, već i na svim prostorima van Srbije. To će biti praznik, koji će od danas, i u budućnosti, biti praznik Republike Srpske i Srbije, a nadam se i nekih drugih zemalja gdje postoje Srbi”, rekao je Višković.\nPrethodni članakNova pravila pri ulasku u Njemačku: Šta to znači za državljane BiH?\nSljedeći članakTamna strana turističke sezone u Neumu: Krađe, razbojništva, pedofilija…


Turska ide ka predsedničkom sistemu | EurActiv Srbija\nTurska ide ka predsedničkom sistemu\nObjavljeno : 09.01.2017.\t Tweet\nU Turskom parlamentu od 9. januara počinje procedura ustavne reforme kojom bi se položaj predsednika ojačao jer bi dobio ovlašćenja koja sada pripadaju premijeru, a sadašnjem predsedniku Redžepu Tajipu Erdoganu to bi omogućilo i da proba da ostane na vlasti do 2029. godine. Vlast tvrdi da bi Turska ovim sistemom postigla stabilnost i uspostavila uređenje nalik francuskom i američkom, dok protivnici optužuju Erdogana za autoritarizam.\nPlan ustavne reforme usvojen je u parlamentarnom odboru uoči Nove godine, a prema navodima provladine novinske agencije Anadolija biće potrebno 13 do 15 dana za okončanje procedure u parlamentu, nakon čega sledi referendum.\nU Turskoj je sada na snazi ustav donet nakon vojnog udara 1980. godine, a ovo bi bio prvi put da zemlja dobije predsednički sistem.\nZamisao jačanja nadležnosti Erdogana brine njegove protivnike, koji ga optužuju da skreće ka autoritarizmu, posebno nakon pokušaja vojnog udara 15. jula i čistki koje su usledile. Vladajuća većina međutim tvrdi da je ovakav sistem neophodan da bi se garantovala stabilnost na vrhu države, i navodi da će se Turska time uskladiti sa predsedničkim sistemima Francuske i SAD.\nAko se izmene ustava usvoje, predsednik nakon izbora više neće morati da prekine veze sa svojom političkom partijom, dobiće ovlašćenje da imenuje i opoziva ministre, imaće jednog ili više potpredsednika, i moći će da donosi ukaze.\nPredvođeno je da se i broj poslanika u Parlamentu poveća sa 550 na 600, a za poslanike bi se mogle kandidovati odobe sa najmanje 18 godina, dok je sada prag 25 godina.\n"Ovim bi se poništilo sve što je naša Republika postigla"\nZa izglasavanje predloga potrebna je podrška najmanje 330 od 550 poslanika, kako bi o ovom pitanju mogao da bude raspisan referendum. Vladajući AKP i nacionalistička desnica MHP koja podržava predlog imaju zajedno 355 poslanika u parlamentu.\nNakon toga bi se morao održati referendum u roku od 60 dana, što znači da se izjašnjavanje građana može očekivati krajem marta ili početkom aprila.\n"Podržaću predlog ustavne reforme, i to ću učiniti i na referendumu", najavio je početklom januara lider MHP Devlet Bahčeli (Bahceli).\nMeđu žestokim protivnicima ove reforme su opoziciona kurdska partija HDP i socijaldemokratski CHP, koji optužuju Erdogana da koristi trenutno vanredno stanje kako bi uspostaio predsednički sistem.\nReformom bi se u "Palatu" vratila ovlašćenja koja su otomanskom sultanu oduzeta pre jedan vek, ocenio je Bilent Tezdžan (Bulent Tezcan), poslanik i potpredsednik CHP.\n"Ovim bi se poništilo sve što je naša republika postigla", rekao je on, dodajući da bi se planom ustavne reforme otvorio put za "diktaturu jednog čoveka".\nČetvrt veka na vlasti\nPredlogom ustavne reforme predviđeno je da se u novembru 2019. godine istovremeno održe prarlamentarni i predsednički izbori, a predsednik bi se birao na pet godina, i mogao bi da ima dva mandata.\nUkoliko bi se mandati Erdoganu ponovo brojali od 2019, mogao bi na vlasti da ostane do 2029. godine. Time bi se njegov period na vlasti mogao produžiti na 26 godina, budući da je od 2003. na čelu vlade, a nakon tri mandata je 2014. izabran za predsednika.\nPolitička neizvesnost je, uz nedavne terorističke napade, jedan od glavnih uzroka pada turske lire koja je u ptrethodna tri meseca izgubila 18% vrednosti u poređenju sa dolarom.\nAnalitičari finansijske firme Renejsans kepital (Renaišance Capital) u jednoj belešci su ocenili da su se sve dosadašnje odluke Ankare prelamale kroz prizmu uspostavljanja predsedničkog sistema koji Erdogan toliko priželjkuje.\nPo oceni ovih finansijskih stručnjaka, Erdoganova pobeda na ovom planu donela bi veću stabilnost, i mogla bi da pravi razliku, tako da 2017. bude ili "veoma moćna za tursku aktivu, ili veoma slaba.\n: Odnosi Turske i Rusije neće biti ugroženi


Danska predlaže da Evropska unija zabrani prodaju benzinaca i dizelaša | Energetski portal Srbije\nDanska predlaže da Evropska unija zabrani prodaju benzinaca i dizelaša\n07.10. 2019 Mobilnost\nU petak, 4. oktobra, ministri zaštite životne sredine zemalja Evropske unije sastali su se u Luksemburgu. Jedan od predloga koji je proizišao sa njihovog skupa je bio i taj da se od 2040. godine zabrani prodaja benzinaca i dizelaša kako bi se time doprinelo ublažavanju zagađenja vazduha i klimatskih promena i njihovog negativnog dejstva. Idejni tvorac inicijative, koja je dobila podršku 10 zemalja članica, bila je Danska.\nOsvrćući se na neophodnost suočavanja sa izazovom rasta temperature, ministar klime i energetike Danske Dan Jorgensen je zaključio da moramo da priznamo da smo u žurbi. On je takođe izrazio nadu da će Evropska komisija, izvršni organ Evropske unije, predložiti postepeno ukidanje vozila s pogonom na fosilna goriva u naredne dve decenije.\nUkoliko, pak, do toga ne dođe, Jorgensen je naglasio da bi bilo dobro kada bi pojedinačne zemlje imale dozvolu da donesu slične mere.\nDa se ovakvi poduhvati kose sa propisima Evropske unije koji su trenutno na snazi, Danska je iskusila na sopstvenoj koži.\nZemlja je u oktobru 2018. godine saopštila planove da, zarad promocije elektromobila kao održivijeg vida transporta, od 2030. zabrani prodaju vozila na benzin i dizel, a od 2035. godine i onih na hibridni pogon. Njih je srušila komesarka Elizabeta Bjenkovska u julu ove godine navodima da bi takva zabrana bila u suprotnosti sa zakonodavstvom Evropske unije.\nJorgensen je najavio da će sledeći korak Danske biti osnivanje saveza zemalja koje podržavaju njen predlog i da je važno da smernice za dugoročnu politiku najave proizvođačima automobila.\nBugarska, Letonija, Litvanija, Slovenija i još nekoliko zemalja su istakle da je neophodno ozbiljnije poraditi i na zaustavljanju „presipanja ugljenika“ iz zapadne u istočnu Evropu kroz prodaju polovnih automobila.\nNamere Evropske komisije su da Evropu učini prvim kontinentom nultih emisija na svetu, a jedna od prepreka koje joj stoje na putu jeste i korišćenje fosilnih goriva u saobraćajnom sektoru.


srbijasport.net - Vesti - Prva liga Srbije - Radnički započinje pripreme za Prvu ligu Srbije!\nPonedeljak, 23.04.2018 16:55\n02.07.2017 kgsport.info 2355\nProzivkom igrača, koju će sutra od 17 časova obaviti trener Slaviša Kovačević, povratnik u Prvu ligu Srbije, ekipa Radničkog 1923, kreće sa pripremama za novu sezonu u višem rangu. Fudbaleri sa „Čika Dače“, koji su za treninge ove godine dobili i teren sa veštačkom travom, zasluženo su osvojili prvo mesto u Srpskoj ligi „Zapad“ i posle pauze od samo jedne sezone uspeli da se vrate u prvoligaško društvo.\nTrka za viši rang sa ekipom Budućnost Krušikom iz Valjeva vođena je do poslednjeg kola, u kojem je Radnički 1923 na svom terenu pobedio FAP pogotkom Saše Markovića sa 1:0 i sa tri boda prednosti u odnosu na Valjevce osvojio prvo mesto.\nEkipa Radničkog koja je u poslednjem kolu „overila“ titulu prvaka i plasman u Prvu ligu Srbije\nPosle jednomesečne pauze i zasluženog odmora igrača, od sutra će oživeti tereni na „Čika Dači“. Počinju pripreme za Prvu ligu Srbije u kojoj kragujevački tim očekuje mnogo jača konkurencija.\nBorba za elitno takmičenje, o kojem je trenutno teško razmišljati, počnje sa dosta neizvesnosti. Još uvek se ne zna ko odlazi od igrača i da li će novi prvoligaš moći da registruje pojačanja. Međutim, zna se da je uprava Radničkog 1923 dala poverenje treneru Slaviši Kovačeviću, koji je sa svojim saradnicima, bez pojačanja u zimskom prelaznom roku, uspeo da ostvari plan kluba – povratak u Prvu ligu Srbije.\nNa prvom susretu novinara sa igračima i predstavnicima uprave pred novu sezonu, sutra će se, nadamo se, više saznati sa kakvim ambicijama Radnički 1923 ulazi u novu sezonu.\nPrva liga Srbije Muškarci Radnički 1923 Srbija Šumadijski okrug Kragujevac-Stari Grad Kragujevac\n5 Sinđelić 23 10 6 7 36


Saopštenje povodom nepovoljne hidrološke situacije\nZbog izuzetno nepovoljne hidrološke situacije i skoro nezabilježeno male izdašnosti lokalnih izvorišta, bili smo prinudjeni da uvedemo restrikcije vode za naselja koja se snabdjevaju sa izvorišta Sustaš i Zaljevo a poslednjih dana je sve izraženiji i poremećaj u vodosnabjevanju naselja Stari Bar, Rena, Popovići i Donji Marovići.\nKako nije izgradjena vodovodna mreža koja bi u navedenim naseljima omogućila isporuku vode iz sistema regionalnog vodovoda, objektivno nijesmo u mogućnosti da na adekvatan način riješimo problem vodosnabdjevanja tih naselja.\nDOO Vodovod i kanalizacija - Bar posebno ukazuje da aktivnosti, kao što su navodnjavanje poljoprivrednih površina, zalivanje zelenih površina, punjenje individualnih rezervoara, bazena, polivanje i hladjenje ravnih krovova, pranje trotoara, terasa dvorišta i vozila, prevashodno za piće,što znatno pogoršava ukupno stanje vodosnabdjevanja.\nIz tih razloga, a u cilju ublažavanja poslijedica nestašice vode vode na izvorištima, apelujemo na potrošače da ne koriste vodu za navedene aktivnosti.\nMolimo potrošače da uvaže naše sugestije.


elmedin konakovic Archives - AKOS\nHome > Posts tagged "elmedin konakovic"\nTag: elmedin konakovic\nKanton Sarajevo: Sredstva iz rebalansa za 2017. uložiti u kapitalne projekte\nPremijer Kantona Sarajevo Elmedin Konaković izjavio je da je aktulena Vlada zatekla deficit od 130 miliona KM i niz drugih otežavajućih okolnosti, a da nakon dvije i po godine mandata već govore o rebalansu budžeta za 2017. godinu koji je povećan za 37 miliona KM. Konaković je novinarima na današnjoj pres-konferenciji\nDejan Maksimović - Elmedin Konaković, premijer Vlade Kantona Sarajevo otvoreno je priznao za Anadolu Agency (AA) da sve dobro što je urađeno u njegovom mandatu, a ističe da je takvih stvari jako puno, neće ništa vrijediti ukoliko ne bude riješen problem vodosnabdijevanja u glavnom gradu Bosne i Hercegovine. “Osnovni razlog ne leži\nOtputovala posljednja grupa iz BiH: Među hadžijama i general Atif Dudaković\nU avionu čije se slijetanje u Medinu očekuje u popodnevnim satima, nalazi se i proslavljeni general Armije Republike Bosne i Hercegovine Atif Dudaković. U avionu s vjernicima koji putuju na hadž nalazi se i premijer Kantona Sarajevo Elmedin Konaković. Faktor\nKanton Sarajevo: Manje uposlenika u administraciji, a bolji rezultati\nKonaković je rekao da su usvojili odluku prema kojoj je onemogućeno zapošljavanje u javni sektor bez konkursa te su učinili transparetnijim sistem javnih nabavki. Premijer KS istakao je da mu je drago što se nalazi na čelu Vlade koja je povećala plaću budžetskim korisnicima, a sebi nije. Kako kaže, ovaj saziv\nSve naše najavljene reforme danas daju rezultate. Pokazatelj u Kantonu Sarajevu je i to da je danas u odnosu na prije dvije godine oko 800 ljudi manje u javnoj upravi, a oko četiri hiljade ljudi više je uposleno u realnom sektoru, poručio je premijer Vlade Kantona Sarajevo Elmedin Konaković, u pozdravnom\nby - 22/01/2017 22/01/2017\nNajtalentovaniji bh. igrač bilijara Sanjin Pehlivanović je postao zaštitno lice naftne kompanije HIFA Petrol, nakon što je danas u BK "Predator" potpisan ugovor o saradnji. Ugovor je potpisan na četiri godine, pa je tako Sanjin Pehlivanović postao drugo zaštitno lice kompanije HIFA Petrol nakon bh. atletičara Amela Tuke. U svojstvu predsjednika\nPremijer Vlade KS primio delegaciju AKOS-a\nby - 19/01/2017 09/02/2017\nU utorak 17. januara 2017. godine premijer Vlade Kantona Sarajevo Elmedin Konaković je primio delegaciju Asocijacije za kulturu, obrazovanje i sport - AKOS Sarajevo. Delegaciju AKOS-a su činili: Esed Ivojević, zamjenik predsjednika AKOS-a, Jasmin Moco sekretar AKOS-a, Sanadin Voloder glavni urednik portala Akos.ba i Velida Olovčić marketing menadžer. Predstavnici AKOS-a su upoznali\nby - 26/12/2016 26/07/2017\nPremijer Kantona Sarajevo Elmedin Konaković i ministar privrede KS Muharem Šabić obišli su danas kompaniju Mistral Technologies, i tom prilikom su razgovarali sa direktorom marketinga Damirom Farukom Saračevićem. Upoznao ih je kako je firma nastala u oktobru 2010. godine kao rezultat vizije dva mlada i ambiciozna IT stručnjaka. "Danas ova potpuno


SKANDAL: „Fiat“ ispituje srpske radnike zašto neće da rade u Slovačkoj! -\nU fabrici „Fiat Krajsler automobili (FCA) Srbija“ u Kragujevcu poslovodstvo je danas u drugoj smeni organizovalo ispitivanje radnika: zašto neće da prihvate ponuđeni posao u pogonu ove kompanije u Slovačkoj!?\nU „Fiatu“ su prošle nedelje obavestili proizvodne radnike da mogu da se prijave za rad u fabrici Stellantis u Slovačkoj u kojoj se proizvode vozila „pežo 208“ i „citroen C3“.\nUgovor se sklapa na godinu dana, plate su oko 800 evra, (sa prekovremenim radom i do 950), a radnici sami plaćaju troškove ishrane i stanovanja koje je u kompanijskoj režiji. Postoje i određeni bonusi pre odlaska, kao i po dolasku iz slovačkog grada Trnave. Međutim…\n-Danas su u drugoj smeni iz kadrovske službe svakog radnika po imeni i prezimenu pitali zbog čega neće da ide u Slovačku i te podatke unosili verovatno u kartone. Samim tim počeli su da zastrašuju zaposlene, ljudi se plaše ako ne prihvate poziv- pisali su nam zaposleni u „Fiatu.\nFabrika u slovačkoj Trnavi\nPrema nepotvrđenim informacijama, u prvom naletu javilo se tek desetak radnika koji su stoprocentno spremni za poslovnu avanturu, što očigledno nije ispunilo kompanijska očekivanja. Naši sagovornici su složni da se posle gromoglasnih najava, broj prijavljenih radnika za jednogodišnji put do 700 kilometara udaljene Trnave- može smatrati i debaklom projekta.\nNe zna se da li je to inspirisalo skandalozno kompanijsko ispitivanje koje se danas dogodilo, ali u ovom trenutku čeka se i reagovanje sindikalnih organizacija.\nRanije, predsednik Samostalnog sindikata FCA Saša Đorđević rekao je „da zaposleni protekle sedmice mogu da se dobrovoljno prijave za rad u fabrici u slovačkom gradu Trnava“.\n– Za sindikat je važno da ovaj poziv ostane samo na dobrovoljnoj osnovi za radnike FCA u Kragujevcu- rekao je Đorđević i naglasio „da sindikat prati kakvo je interesovanje radnika kao i sve što se odnosi na zarade, troškove i putna osiguranja za one koji se odluče za jednogodišnji rad u Slovačkoj“.\n-Obavešteni smo da će u zavisnosti od broja radnika koji će otići u Slovačku biti umanjen i obim proizvodnje vozila u Kragujevcu. Na primer, ukoliko u jednoj smeni bude manje 50 radnika, umesto 200 vozila proizvodiće se od 170 do 180 u smeni. Ako nas napusti oko 100 radnika, proizvodnja bi bila redukovana na oko 120 vozila u smeni“- naglasio je Đorđević i istakao „da će u slučaju odlaska jednog broja radnika, oni koji ostaju imati više radnih dana mesečno“.\nNema ništa od novog modela bar godinu dana\nĐorđević smatra da ovakav poziv za radnike u Kragujevcu, dalekosežno gledano, znači da FCA u Srbiji nema nameru da uvodi novi model u proizvodnju u narednih godinu dana, a što je, kako je ocenio, jedino rešenje za veću uposlenost radnika u Kragujevcu.


VUČIĆ: SRBI I RUSI, SNAGA PROTIV FALSIFIKOVANJA ISTORIJE – Aranđelovac.com\nSrpski i ruski narod, koji su pretrpeli užasne gubitke u Drugom svetskom ratu, predstavljaju snagu koja se bori protiv falsifikovanja istorije i drugačijeg tumačenja svega što se tada dogodilo, istakao je predsednik Srbije Aleksandar Vučić, ukazujući na odlične odnose Beograda i Moskve.\nVučić je, na zajedničkoj konferenciji za medije sa ruskim premijerom Dmitrijem Medvedevim, rekao da oseća veliku čast što ruski premijer zajedno sa srpskim narodom obeležava 75 godina od oslobođenja Beograda, kada su Crvena armija i srpski partizani ušli u grad i oslobodili ga od fašista.\n“Vaša poseta je dokaz da nećemo dozvoliti da se istorija preinači i da ćemo uvek iskazati najveće poštovanje ruskim i srpskim herojima. Srpskim za doprinos u ovom regionu, a ruskim za celu Evropu”, rekao je Vučić.\nVučić je naglasio da Srbija i Rusija imaju izuzetno prijateljske odnose.\n“Čini mi se da posle mnogo susreta sa predsednikom Rusije Vladimirom Putinom i Medvedevim mogu reći da su naši odnosi na najvišem nivou u poslednjih nekoliko decenija, da su puni iskrenog poverenja, uvažavanja i razumevanja stavova, što je od ključnog značaja za nas koji smo manji partner, jer uvek možemo da računamo na podršku Moskve. Mi našu saradnju razvijamo da jedni drugima pomažemo u međunarodnim organizacijama, trudimo se da uvek razumemo jedne druge. Hvala Putinu i Medvedevu što uvek imaju dovoljno vremena ne samo da nas čuju, već saslušaju Srbiju i razumeju težinu situacije u kojoj se Srbija u političkom smislu i danas nalazi”, rekao je Vučić.\nJedna od najvažnijih tema, kako je Vučić rekao, je i ekonomija, prenoseći da trgovinska razmena neprestano raste, da je 2018. dostigla 3,6 milijardi evra, što je za 18,6 odsto više nego 2017. godine.\nVučić je naveo da je u prvih osam meseci ove godine ukupna trgovinska razmena iznosila 2,181 milijardi evra, što je nepunih osam odsto više nego u istom periodu prošle godine.\nPrema Vučićevim rečima trgovina raste u svim sferama, i dodao je da veruje da ćemo zbog velikog zalaganja premijera dve zemlje imati veću razmenu i u sferi interneta, softvera, digitalizacije, jer su oboje tome posvećeni.\n“Za nas je važan i sporazum koji će iduće nedelje u Moskvi potpisati premijerka Ana Brnabić. To znači mnogo više posla za naše radnike, a oni će moći da probaju srpski vinjak, 90.000 litara. Mislim da je mnogo bolji od različtih vrsta francuskog konjaka, a Rusi umeju to da cene. Od toga će da žive mnogi ljudi u ovoj zemlji“, ukazao je Vučić.\nVučić je rekao da se ekonomski odnosi razvijaju u odličnom smeru, a da su poljoprivredni proizvodi naš najveći izvoz u vrednosti od 350 miliona.\nNaši poljoprivrednici, domaćini najveću korist imaju od saradnje sa Ruskom federacijom, dodao je Vučić.\nVučić je istakao da je na današnjem prikazu vojne sposobnosti Vojske Srbije, na kojem je prikazan deo našeg arsenala, Medvedev primetio ogromnu razliku u operativnoj sposobnosti Vojske Srbije.\n“Ja sam ponosan na Vojsku Srbije. Razlika je bukvalno kao nebo i zemlja, i zahvaljujući vašoj podršci, ali i našem novcu, ekonomskim reformama. Sa 1 ili 0 Mig-ova došli smo na 14, pa i da ove godine kupimo 19 novih teških helikoptera, a nismo kupili nijedan 45 godina. To pokazuje koliko Srbija napreduje i kojom brzinom. Ne bismo mogli to bez vaše podrške i pomoći. Vi dobro znate da se ponašamo odgovorno i ozbiljno, radimo to da bismo svoju poziciju popravili, da bismo bili sigurni da sačuvamo svoj narod, svoje nebo, zemlju”, objasnio je Vučić.\nVučić je rekao da je posebno zainteresovan za nastavak saradnje u svim drugim oblastima društvenog života.\n“Konačno u Narodnom muzeju moćićemo da vidimo 166-tu stranu Mirosavljevog jevanđelja. Nadam se da ćemo u budućnosti moći da imamo stalne i povremene izložbe ruskog muzeja, Ermitraža i drugih. Brojne su sfere mogućnosti naše saradnje”, rekao je predsednik Srbije.\nVučić je izrazio zahvalnost ruskim prijateljima na podršci, pomoći, i što Srbiju tretiraju kao ravnopravne partnere, kao prijatelje, baš kako i mi njih doživljavamo.\n“Vama lično hvala što ste danas napravili težak raspored. Pitao bih kako ćete da izdržite, ali ide vam dobro“, rekao je Vučić, dodajući novinarima „smejte se, da imate 50 događaja u jednom danu ko bi to sa lakoćom izdržao.“\nZahvalio se Medvedevu na iskrenoj podršci koju pruža ističući da srpski narod to ume da prepozna i ceni.\n“Prenesite pozdrave predsedniku Putinu, a ja sa radošću iščekujem naš 17. susret, 4. decembra u Sočiju”, zaključio je predsednik Vučić.\nO rešavanju pitanja o KiM\nPredsednik Aleksandar Vučić izrazio je zahvalnost Rusiji na razumevanju težine političke pozicije Srbije, dok je premijer Rusije Dmitrij Medvedev poručio da će Rusija nastaviti da podržava Srbiju po pitanju Kosova i Metohije s pozicije poštovanja njenog suvereniteta i teritorijalnog integriteta.\nTo je, kako je Vučić rekao, od ključnog značaja za Srbiju, kao manjeg partnera, jer može da računa na podršku i pomoć kada je reč o političkim odnosima.\nVučić je dodao da se dve zemlje pomažu u međunarodnim institucijama i da razumeju jedna drugu.\n“Hvala ruskim prijateljima što uvek imaju vremena da saslušaju i razumeju težinu pozicije u kojoj se Srbija u političkom smislu danas nalazi”, rekao je Vučić posle razgovora sa Medvedevim.\nMedvedev je potvrdio da će Rusija nastaviti da podržava Srbiju po pitanju KiM i njenog teritorijalnog integriteta, polazeći od Rezolucije Saveta bezbednosti UN 12 44.


Britanija pozvala ambasadora Severne Koreje u MSP\nBritanija je danas saopštila da je pozvala ambasadora Severne Koreje u Ministarstvo spoljnih poslova kako bi osudila severnokorejsko lansiranje balističke rakete preko japanskog ostrva Hokaido ranije ove nedelje.\n- Pozvao sam danas severnokorejskog ambasadora u Ministarstvo spoljnih poslova i jasno stavio do znanja koliko snažno Britanija osuđuje lansiranje rakete srednjeg dometa iznad Japana - saopštio je britanski ministar za Aziju i Pacifik Mark Fild, prenosi Rojters.\nKako je britanski ministar istakao, nesmotrene akcije Severne Koreje krše više rezolucija Saveta bezbednosti UN i ugrožavaju međunarodnu bezbednost.\n- Pozivam severnokorejski režim da okonča svoje nezakonito razvijanje nuklearnih i balističkih raketa i vrate se dijalogu sa međunarodnom zajednicom - rekao je Fild.\nBritanska pramijerka Tereza Mej i njen japanski kolega su se ranije danas saglasili da zajedno rade na suprotstavljanju pretnji koju predstavlja Severna Koreja tokom posete Mej Japanu, napominje britanska agencija.\nJonhap: Severna Koreja obnavlja deo lokacije za lansiranje raketa\nŠTA TO KIM PLANIRA? Satelitski snimci pokazuju da se Severna Koreja ima planove koji se NEĆE SVIDETI TRAMPU\nKIM JE OPET SLAGAO Nakon fijaska u Vijetnamu, pojavili su se dokazi kako je PREVARIO TRAMPA (FOTO)\nBivšeg britanskog ambasadora u Americi BRUTALNO pretukli MALOLETNICI (UZNEMIRUJUĆI FOTO)


DODELJENE NAGRADE NAJBOLJIM NOVELISTIMA: Srbobran.net web portal\nSvečanost proglašenja pobednika i dodele nagrada održana je u Spomen kući Gion Nandora.Ovo je osmi put da su organizovani Dani novele u znak sećanja na književnika i značajnog pisca na mađarskom jeziku koji je potekao iz naše sredine. Konkurs je otvoren 1.februaram na dan rođenja Gion Nandora, a radovi su pruistigli Slovačke, Švedske, Rumunije, Mađarske i Srbije...\n- U proteklim godinama jedini muzej u Srbobranu sa delima i ličnim stvarima čuvenog pisca, posetilo je blizu 6.000 ljudi, oko 700 posetilaca godišnje, što je impozantno. Najviše je bilo srednjoškolaca, gimnazijalaca, ali i ljubitelja Gionovih romana. Prvi konkurs za novele smo pokrenuli 2012. godine i odmah je doneo sjajne rezultate i dobio međunarodni karakter. Do sada je na desetine odabranih novela objavljeno u pet izdanja, imamo jedan roman, dva omladinska romana, i sedam knjiga prevedenih na srpski jezik, rekao je između ostalog predsednik KC Gin Nandor, Deže Nemet.\nPredsednik opštine Srbobran Radivoj Paroški takođe je ovom prilikom prisutnima uputio par prigodnih rečenica:\n- Rad svih ljudi okupljenih u Kulturnom centru i Spomen kući zaslužuje sve pohvale i podršku, jer je od neprocenjive važnosti sačuvati zaostavštinu Nandora Giona i kroz njegova dela, konkurse i druge programe i projekte, promovisati mađarsku kulturu i jezik, a kroz prevodilačke aktivnosti, prožimati ih sa srpskim jezikom i kulturom. Svoj doprinos svemu tome daje i opština Srbobran negujući prijateljske odnose sa mađarskim gradovima Orošhazom i Janošhalmom, kao i sa Tazlarom kroz projekat koji će uslediti i koji zajednički pripremamo, rekao je Paroški.


Legija odbio da ubije Ćuruviju zbog "obaveza" na Kosovu : Nadlanu.com\nLegija odbio da ubije Ćuruviju zbog "obaveza" na Kosovu\nObjavljeno 13. jun 2014. / 09:35:35\nOvo saznanje prenosi list "Politika" na osnovu uvida u optužnicu koja je podignuta 9. juna i koja je napisana na 126 strana.\nKako piše list, u optužnici se ne navodi ko je nalogodavac, ali stoji da je naredbe izdavao bivši šef Resora državne bezbednosti (DB) Radomir Marković, koji je za izvršioce odabrao pripadnike beogradskog centra DB-a, jer je tadašnji komadant jedinice za specijalne operacije (JSO) Milorad Ulemek Legija odbio da ubije Ćuruviju zbog obaveza njegove jedinice na Kosovu.\nTako je Marković, piše u optužnici, odabrao Milana Radonjića, Miroslava Kuraka, Ratka Romića. Prema optužnici, Ćuruviju je ubio Miroslav Kurak, a saučesnik mu je bio Ratko Romić, koji je drškom od pištolja udario suprugu Branku Prpu u glavu.\nPrema navodima optužnice, Ćuruvija je ubijen zbog "javnog istupanja u zemlji i inostranstvu i kritika nosilaca političke vlasti, mogućnosti da utiče na javno mnjenje i delovanje opozicionih društvenih snaga, radi očuvanja postojeće vlasti".\nList piše da je Marković, nakon odbijanja Legije, obavestio Milana Radonjića o planu za ubistvo, koga je i postavio na mesto načelnika beogradskog centra. Radonjić je obezbedio službeni automobil i izdao nalog trećem, sedmom i devetom odeljenju CRDB da prate Ćuruviju i prikupljaju podatke o njemu. Kuraku i Romiću dodelio je automobil "golf 3" bele boje kojim su se dovezli do Ćuruvijne zgrade, gde su putem radio stanica slušali izveštavanje pripadnika devetog odeljenja o njegovom kretanju.\nPOTRESNA ISPOVEST OGNJENA AMIDŽIĆA: Imao sam samo 16 godina…\nREAKCIJA LEGIJE NA VEST DA SE UBIO: Pošto pišu da sam se…\nPrema optužnici, Kurak i Romić su Ćuruviji i Prpi 11. aprila 1999. godine, između 16.38 i 16.45 prišli s leđa, i tada je Kurak pucao u Ćuruviju u kojeg je ispalio prvo pet metaka. On se tada zaneo i pao, a Romić je udario Prpu u glavu. Kurak, je potom prišao na blizinu od 0,8 metara i ispalio još sedam metaka.\nList navodi i da je Ćuruvija trebao da bude ubijen 10. aprila. Kako je navedno u optužnici, na osnovu praćenja telefonske komunikacije između Romića, Radonjića i Kuraka, utvrđeno je da je Radonjić vikao na radnike pratećeg odeljenja zašto nisu javili svaku promenu kretanja. Na osnovu toga, Tužilac je utvrdio da je Ćuruvija trebalo da bude ubijen dan ranije.\nAdvokat Slobodan Ružić koji je punomoćnik ćerke i sina Ćuruvije, kazao je da veruje da će ubice biti osuđene.\n"Reč je o posrednim dokazima, ali nemam nikakvu sumnju da su ti ljudi ubili Ćuruviju. Kada postoji 20 posrednih dokaza, onda sud može da utvrdi krivicu i ja verujem da će biti osuđeni", rekao je Ružić.\nPredmet je dodeljen sudiji Rastku Popoviću, a optuženi imaju pravo na prigovor na optužnicu o kojoj će odlučiti Krivično veće suda. Kada optužnica postane pravosnažna, biće zakazano pripremno ročište, a potom i glavni pretres.\nmilorad ulemek legijaslavko ?uruvijaubistvo novinara


Saobraćajni institut CIP :: Saobraćajnom institutu CIP druga nagrada 26. Međunarodnog salon urbanizma u Nišu\nSaobraćajnom institutu CIP druga nagrada 26. Međunarodnog salon urbanizma u Nišu\nSaobraćajni institut CIP ove godine osvojio je drugu nagradu 26. Međunarodnog salona urbanizma u Nišu u kategoriji Regionalni prostorni planovi i planovi područja posebne namene, za Prostorni plan područja posebne namene infrastrukturnog koridora železničke pruge Beograd - Subotica - državna granica (Kelebija).\nU Nišu, ove godine, Saobraćajni institut CIP, pored nagrađenog projekta, predstavio je i Urbanistički projektat za Batrovce.\n26. Međunarodni salon urbanizma u Nišu održava se u organizaciji Udruženja urbanista Srbije, pod pokroviteljstvom Ministarstva građevinarstva, saobraćaja i infrastrukture i grad Niš i traje do 15. novembra.\nProstorni plan područja posebne namene infratrukturnog koridora železničke pruge Beograd - Subotica - državna granica (Kelebija)\nProstorni plan područja posebne namene infrastrukturnog koridora železničke pruge Beograd - Subotica - državna granica (Kelebija), koji je uradio Saobraćajni institut CIP, utvrđen je Uredbom Vlade Republike Srbije u aprilu 2017. godine.\nProstorni plan se izrađuje u cilju stvaranja uslova za modernizaciju pruge Beograd - Subotica - državna granica (Kelebija), koja je deo Projekta železničke pruge kroz Mađarsku i Srbiju, a u skladu sa Memorandumom o razumevanju i saradnji na projektu mađarsko - srpske železnice, između nacionalne Komisije za razvoj i reforme Narodne Republike Kine, Ministarstva spoljnih poslova i trgovine Mađarske i Ministarstva građevinarstva, saobraćaja i infrastrukture Republike Srbije.\nPlanom je u celini obuhvaćen ifrastrukturni koridor pruge od Beograda do državne granice, u skladu sa konceptom planiranja saobraćajnih koridora kao jedinstvenih celina obuhvaćenih jednim planskim dokumentom.\nVisoki tehnički standardi su uslov koji je EU postavila za Panevropsku železničku mrežu, kako bi se obezbedila konkurentnost železničkog sektora. Restrukturiranja železničkog sektora u različitoj dinamici zahvataju zemlje Jugoistočne Evrope. Promene ovog tipa, kada su u pitanju železnice kao sistem, sprovode se sinhronizovano na širem području i trebalo bi da omogući realizaciju prvog dela velikog projekta - modernizaciju pruge od Budimpešte do Beograda. Pruga će imati veliki značaj za zemlje centralne i istočne Evrope.\nRegionalna povezivanja i saradnja sa susedima su pretpostavke za šire integracije i u tom smislu predstavljaju značajnu kariku za učvršćivanje pozicije Republike Srbije u širem okruženju.\nPlaniranje, korišćenje, uređenje i zaštita prostora železničke pruge zasnivaće se na principima unapređenja i povećanja kvaliteta i kvantiteta železničkog saobraćaja i infrastrukture, korišćenja povoljnog geografskog i saobraćajnog položaja Republike Srbije i bržeg napretka u integraciji u okruženje, uz smanjivanje štetnog uticaja na životnu sredinu i uz poštovanje evropskih standarda, stabilnosti sistema, ekološke pouzdanosti, bezbednosti i ekonomske isplativosti.\nViziju predstavlja uređena, bezbedna i efikasna mreža železničkih pruga, sa odgovarućim stepenom tehnološkog razvoja i primenom tehničkih rešenja, koji odgovaraju prugama visokih performansi i omogućavaju adekvatno povezivanje sa okruženjem. Dugoročni cilj razvoja železničke mreže je da magistralne pruge Republike Srbije, kao deo koridora H i deo prioritetnih pravaca jugoistočne Evrope, budu kvalitetne dvokolosečne pruge, osposobljene za mešovit putnički i teretni saobraćaj, za brzine do 200 km/h i kombinovani prevoz.\nCilj Plana je (stvaranje planskog osnova) omogućavanje realizacije projekta izgradnje, modernizacije i rekonstrukcije pruge, na deonici Beograd - Novi Sad i provera strateški utvrđene trase pruge na deonici Novi Sad - Subotica - državna granica (Kelebija), uz rešavanje potencijalnih konflikata u prostoru i ostvarivanje pozitivnih efekata uticaja infrastrukturnog koridora.\nPosebna namena - infrastrkturni koridor železničke pruge, predstavlja linijski infrastrukturni sistem. Shodno tome, Plan akcentuje tehnička rešenja, koja predstavljaju osnov za tretiranje ostalih planskih postavki, odnosno delova Plana koji se bave konfliktima u prostoru, uticajima posebne namene, rešenjima, prioritetima.\nIzrada prostornih planova područja posebne namene infrastrukturnih sistema, u osnovi se oslanja na tehničku dokumentaciju, a nivo tehničke dokumentacije predstavlja osnov za odlučivanje o određivanju delova obuhvata koji sadrže detaljnu razradu, potrebnu za direktno sprovođenje.\nOvakvim pristupom omogućava se usklađenost stepena detaljnosti tehničke dokumentacije i stepena detaljnosti planskih rešenja, što je od izuzetnog značaja u delovima u kojima Plan predstavlja osnov za direktno sprovođenje.\nMetodološki pristup posebnoj nameni, u ovom planu, predstavlja sintezu elemenata, koji su utvrđeni planskim zadatkom, postojećim ulaznim podacima, postojećom tehničkom dokumentacijom i zakonski propisanim sadržajem Plana.\nKarakteristiku Plana predstavlja proširenje postojećeg infrastrukturnog koridora, čime se minimalizuju negativni uticaji na okruženje.\nPosebna namena obuhvata infrastrukturni koridor pruge za brzine do 200km/h koju čine tri karakteristične deonice: Beograd - Stara Pazova, detaljna razrada sa elementima za direktno sprovođenje, Stara Pazova - Novi Sad, usklađivanje postojećih rešenja i Novi Sad - Subotica - državna granica (Kelebija), strateški plan sa elementima i smernicama za dalju razradu.\nU daljoj izradi planske dokumentacije predstoji detaljna razrada deonice Novi Sad - Subotica, koja će se izrađivati paralelno sa izradom tehničke dokumentacije, koju radi Saobraćajni institut CIP.


Posni "prvi novci" od žita - AgroFin\nNaslovna MAGAZIN AgroTema Posni “prvi novci” od žita\nPosni “prvi novci” od žita\nDo skidanja roda ostalo još najviše desetak dana, ali još niko od velikih, ali i malih otkupljivača, ne izlazi javno sa otkupnom cenom\nUoči starta žetve pšenice sve prognoze, kako stručnjaka tako i proizvođača, idu u pravcu da će godina u odnosu na lanjsku koja je bila rekordna po prinosima, biti manje rodna. Procene stručnjaka su da će, uprkos nepovoljnim vremenskim uslovima, pšenice, ipak, biti dovoljno za domaće potrebe, a ostaće približno oko milion tona za izvoz. Očekuje se da ukupan rod bude 2,6 miliona tona, a prosečan prinos po hektaru nešto iznad četiri tone.\n-Ova godina za pšenicu je, kao retko kad, posebno specifična. Nicanje je krenulo još u decembru i nastavilo se u januaru ispod snežnog pokrivača. Nakon toga, u nastavku vegetacionog perioda, usledio je dug sušni period, a zatim obilne majske kiše, što je proizvođačima otežalo punu primenu agrotehničkih mera. Sve to uticalo je da će ukupan očekivani rod, po našim prvim procenama, biti manji 7,15 odsto, rekao je Vukosav Saković, direktor Udruženja za unapređenje proizvodnje i izvoza žita i uljarica “Žita Srbije”.\nSaković je istakao da od svih regiona najviše razloga da budu nezadovoljni imaju ratari iz Banata. Svi pokazatelji govore da mogu da očekuju deset odsto manji očekivani prinos sa zasejanih 159.000 hektara, što je bezmalo 30 odsto ukupnih oraničnih površina. Za 6-7 odsto biće slabiji prinos u Sremu i Bačkoj kao i oblasti Beograda. I u Šumadiji i zapadnoj Srbiji očekuje se manji rod za 7,7, a u južnoj i jugoistočnoj Srbiji 5,8 odsto.\nRatare, osim kvaliteta zrna i visine prinosa, najviše, naravno, u ovom momentu interesuje otkupna cena s kojom još niko od velikih, ali i malih otkupljivača, desetak dana pred žetvu, javno ne izlazi. Kod poljoprivrednika je stoga prisutna dilema: da li da rod prodaju odmah nakon skidanja zrna ili da ga uskladište i čekaju bolju priliku, odnosno cenu za prodaju? Stručnjaci savetuju da se rod lageruje i čeka povoljnija cena, ali većina proizvođača nije u situaciji da predugo čeka na “prve novce” od poljoprivrede jer su im potrebni za dalja ulaganja.\nU Zadružnom savezu Vojvodine ističu da u kuloarima najavljena otkupna cena od 17-18 dinara za kilogram pšenice obezvređuje uložena sredstva i trud ratara. Po kalkulaciji cena koštanja, koju ZSV svake godine radi uoči žetve, proizvodna cena pšenice novog roda iznosi 19,21 na prosečan prinos od pet tona po hektaru, a prodajna 21,13 dinara za kilogram.\n-Uzimajući u obzir sve dosadašnje troškove u proizvodnji, u ovom momentu izvedena je realna cena. Znatno je poskupelo gorivo kao i sve mašinske operacije dok su troškovi repromaterijala manje-više ostali na prošlogodišnjem nivou. Posebno je bilo dodatnih troškova u zaštiti pšenice zbog velike najezde žitne pijavice i stenice, najviše na poljima gde nije bilo tretmana, rekao je Petar Radić, savetnik za proizvodna pitanja u Zadružnom savezu Vojvodine.\nSve u svemu ratare, osim otkupne cene i nestabilog vremena, muči i neizvesnost u kakvom stanju će biti požnjeveni rod. Lošiji kvalitet i vlažnost sigurno će doprineti manjem proteinskom sastavu zrna koji je glavni parametar za ocenu njegove vrednosti, a samim tim i cenu.\nREPUBLIČKE ROBNE REZERVE BEZ OTKUPA?\nMnoge proizvođače je pred žetvu interesovalo i da li će Republička direkcija za robne rezerve otkupiti izvesne količine ovogodišnjeg roda i na taj način dopuniti postojeće zalihe. U Republičkim robnim rezervama kažu da o tome treba da se dogovore ministarstva trgovine i poljoprivrede.\n-Još nismo dobili nikakvu konkretnu informaciju o tome. Verujem da će najkasnije do kraja žetve biti poznato da li će uopšte i kolike količine pšenice i po kojoj ceni biti otkupljene, rekao je Miloš Janjić, direktor novosadske Produktne berze uz podsećanje da je 2017. godine otkupljeno ukupno 32.600 tona po 18 dinara za kilogram, što je u tom momentu bila najbolja tržišna cena.\nPrethodni tekstCene na berzama u periodu od 17. do 21. juna 2019. godine\nSledeći tekstMašine za tretiranje (zaprašivanje) semena FarmGép


Polovni Chevrolet tegljači oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Tegljači > Chevrolet\nPolovna Chevrolet tegljači na prodaju\nOvo su rezultati pretrage polovnih Chevrolet tegljači mašina koje su za prodaju. Chevrolet tegljači oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Chevrolet tegljači u Brend sekciji.\nChevrolet 3500 TOWING PICK UPMjenjač: SERIES 1000, Boja: NOIR\nOvde je kompletna lista polovnih Chevrolet tegljači za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Chevrolet tegljači koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Chevrolet tegljači koje Vas interesuju.


Kocijančič: EU i Srbija za nove načine rešavanja pitanja - European Western Balkans\nKocijančič: EU i Srbija za nove načine rešavanja pitanja\nAutor EWB 03. 04. 2018. 10. 04. 2018.\nMaja Kocijančič; Foto: Evropska unija\nBRISEL – Portparolka EU Maja Kocijančič izjavila je danas da su se šefica EU diplomatije Federika Mogerini i predsednik Srbije Aleksandar Vučić na sastanku 27. marta u Beogradu dogovorili da nađu nove načine za nastavak rada i mirno rešavanje otvorenih pitanja između Beograda i Prištine.\nMaja Kocijančič je tako odgovorila na pitanje Tanjuga da li će EU promenti svoj dosadašnji pristup dijalogu, s obzirom na to da Priština, uz hapšenje srpskih zvaničnika na KiM, ne poštuje postignute dogovore, pre svega formiranje ZSO.\n”Prošlog utorka, visoka predstavnica Federika Mogerini sastala se sa predsednikom Srbije Aleksandrom Vučićem u Beogradu, kako bi konkretno i otvoreno razmotrili dešavanja i budućnost dijaloga Beograda i Prištine.\nVisoka predstavnica je osudila ono što se 26. marta dogodilo na Kosovu i poručila da se to više ne sme ponoviti. Predsednik i visoka predstavnica su se složili oko toga da nađu nove načine da nastave rad i mirno rešavanje otvorenih pitanja između Beograda i Prištine”, kaže Kocijančič.\nOna je u izjavi za Tanjug naglasila da EU očekuje da ”mir, mudrost, suzdržanost i liderstvo prevagnu”.\nMaja Kocijančić je i ovoga puta ponovila da EU očekuje da se svi dogovori iz dijaloga primene što je to brže moguće .\n”Za Kosovo je sada vrhunski prioritet da radi u skladu sa završenim dogovorom o uspostavljanju Zajednice-Asocijacije srpskih opština”, naglasila je Kocijančič.\nPortparolka EU nije direktno odgovorila na pitanje Tanjuga kako vidi podršku Moskve Beogradu, kada je dijalog sa Prištinom u pitanju.\n”I na narednim sastancima EU će biti posrednik u dijalogu. Na stranama je da se dogovore oko sadžaja, brzine, sledećih koraka, formata i vremenskog okvira u dijalogu”, kaže Kocijančič.\nDijalog Beograda i PrištineMaja Kocijančić\nStratulat: EU ne može da odlučuje umesto Srbije i Kosova\n[VIDEO] O zaključcima runde untutrašnjeg dijaloga sa Nacionalnim konventom o EU\nTrifunović uputio pismo Fajon i Bilčiku: Evo zašto PSG neće učestvovati na izborima\nLazarević: Srbija mora da primenjuje zakone\nEWB 01. 07. 2017. 03. 07. 2017.


Vesti online / Slobodno Vreme / Putovanja / Putno osiguranje, garancija za miran godišnji odmor\n24 Sata A\nPutno osiguranje, garancija za miran godišnji odmor\nZa deset evra, koliko u proseku koštaju najjeftiniji paketi putnog zdravstvenog osiguranja za deset dana odmora, građani koji letuju u inostranstvu mogu izbeći visoke troškove koje bi platili u slučaju da moraju da koriste zdravstvene usluge u stranoj zemlji.\nU proseku, putno osiguranje za 10 dana košta 1.000 dinara\nPokrivanje ovog rizika za celu porodicu staje oko 30 evra za evropske zemlje i nešto više od 60 evra za Egipat, što odgovara ceni običnog lekarskog pregleda kad ga turista plaća iz svog džepa.\n- Primeri iz prakse pokazuju da u inostranstvu odlazak na najobičniji pregled kod pedijatra košta najmanje 50 evra, popravka zuba 250 evra. Ukoliko bolest zahteva da pacijent boravi u bolnici, jedan bolnički dan u inostranstvu košta najmanje 500 evra - kažu u „Unika osiguranju”.\nSvi troškovi pokrivaju se, bez obzira na vrstu pomoći, do maksimalne sume koju osiguranje pokriva.\nU hitnim slučajevima, osiguravači upućuju turiste da se jave asistentskoj kompaniji čiji je broj naznačen u polisi, a koja je dostupna 24 sata tokom cele godine.\nKad su troškovi lečenja manji od 50 evra, osiguranja omogućavaju da se iznos plati na licu mesta, a kasnije refundira po povratku s odmora, uz podnošenje neophodne medicinske dokumentacije.\nKoje troškove pokriva putno zdravstveno\n- Propisani lekovi\n- Sanitetski materijal i ortopedska pomagala\n- Stomatološke usluge (najčešće u manjim iznosima)\n- Troškovi prevoza do lekara ili bolnice\n- Prevoz u zemlju prebivališta\n- Stomatološke intervencije\nCene osiguranja za 10 dana letovanja\n- „Viner štetiše” - za sve zemlje sveta osim Egipta i Turske putno osiguranje košta 1.102,50, a osigurana suma iznosi 30.000 evra.\n- „Unika osiguranje” prodaje porodične polise za dvoje odraslih i dvoje dece po ceni od 3.003 dinara, a za osiguranu sumu od 30.000 evra potrebno je uplatiti osiguranje od 1.002 dinara za sve evropske zemlje.\n- „Delta Đenerali” individualne polise koštaju 1.350 dinara, porodične 3.213 dinara a osigurana suma iznosi do 35.000 evra.\n- „Dunav osiguranje” u ponudi ima polise osiguranja od 35.000 evra za Grčku, Bugarsku, Crnu Goru ili Tursku čije cene bez poreza u letnjoj sezoni iznose 19,8 evra za porodicu, 9 evra za pojedinca.\nPUTOVANJA Gde na more: Ovo je lista najjeftinijih odmarališta\nPUTOVANJA Najlepše plaže za ovu godinu (FOTO, VIDEO)\nPUTOVANJA Ako se plašite aviona nemojte putovati prvim jutarnjim letom\nPUTOVANJA Ovo je najtraženiji let na svetu i mnogi se pitaju zašto


Tag / Miladin Ševarlić / Vesti online\nKrompirići skuplji od mesa\nPovrće na srpskim pijacama i rafovima zabeležilo je u aprilu ove godine 37,5 odsto više cene nego u istom mesecu 2018. godine, podatak je iz istraživanja Republičkog zavoda za statistiku koji je...\nSavet Vlade Srbije za borbu protiv korupcije upozorio je da je desetine hiljada hektara poljoprivrednog zemljišta koje je u javnoj svojini prešlo u privatno vlasništvo bez ikakve naknade, samo na...\nProf. dr Miladin Ševarlić: Da i dalje zadržite objektivnost i nepristrasno informisanje\n"U godini značajnog jubileja, 25 godina 'Vesti', želim Redakciji da zadrži dosadašnju objektivnost i spremnost da iznese stavove "druge strane" kako bi čitaocima i dalje omogućili nepristrasno...\nGašenje poljoprivrednih instituta u Srbiji: Seljaku i seme zatrli\nGašenje Centra za strna žita u Kragujevcu, najstarije naučno-istraživačke ustanove na Balkanu nastale još 1898, još jedan je katanac na bravu prestižnih ustanova, a stručnjaci i...\nTuđa motika u srpskoj njivi\nOdbor Skupštine Srbije za poljoprivredu usvojio je bez rasprave Predlog izmene Zakona o poljoprivrednom zemljištu, kojim će se građanima Evropske unije ograničiti kupovina domaćih oranica. O...\nČitajte na VESTI DIGITAL: Tuđa motika u srpskoj njivi\nSrbija siromašnija i od nekih afričkih država: Bolji život samo na televiziji\nOčajni voćari spremaju proteste: Tajkuni ucenili malinare\n"Ne želimo GMO na teritoriji Srbije"\n"Ne želimo GMO na teritoriji Srbije", poruka je sa protesta protiv genetski modifikovane hrane, održanih u subotu u Beogradu, Kragujevcu i Nišu. Skupštini Srbije, tom prilikom, predat je zahtev...\nSrpske jagnjiće odgajiće Kina\nValjda će krenuti i to ne samo jagnjetina prema Kini, nego i srpskoj poljoprivredi. Jer upravo je stočarstvo uvek bilo merilo zdravlja poljoprivrede, a ono nam odavno nije za hvalu, piše...\nHiljade doktora za Ginisa\nU Srbiji je u poslednje dve i po godine odbranjeno 5.695 doktorskih disertacija. Istovremeno, svaki peti stanovnik stariji od 15 godina je nepismen i potpisuje se palcem ili krstićem, a čak milion...\nBrisel nas truje i GMO "šargarepom“\nKada je to poslednji trenutak? Promet GMO proizvoda je uslov za zatvaranje Poglavlja 30, o čijem datumu samo možemo da gatamo. Jedino znamo da u Svetsku trgovinsku organizaciju ne možemo u...


Radionica OEBS-a održana u Beogradu naglasila potrebu za sajber strategijama i efikasnim mehanizmima saradnje putem informaciono-komunikacionih tehnologija u cilju smanjenja rizika od konflikata\nPotreba da države-učesnice OEBS-a usvoje sajber strategije i efikasne mehanizme za saradnju kao načina za povećanje transparentnosti i smanjenje rizika od sukoba među državama uz upotrebu informaciono-komunikacione tehnologije, bila je u fokusu dvodnevne radionice na nivou OEBS-a, koja se danas završila u Beogradu.\nRadionica je okupila oko 150 učesnika, uključujući 19 međunarodnih eksperata iz Austrije, Estonije, Finske, Nemačke, Izraela, Ruske Federacije, SAD, Srbije, Švajcarske i Velike Britanije, kao i predstavnike nadležnih nacionalnih vlasti, uključujući Ministarstva spoljnih poslova, unutrašnjih poslova, odbrane, pravde i telekomunikacija, kao i predstavnika Timova za odgovore na računarske incidente (CERT), privatnog sektora, specijalizovanih instituta i civilnog društva.\n„Informaciono-komunikaciona infrastruktura je postala pitanje od strateške važnosti ne samo za vlade, već i za kompanije i građane; omogućavajući ekonomski rast, društveni razvoj i nacionalni prosperitet", rekao je državni sekretar u Ministarstvu unutrašnjih poslova Republike Srbije Aleksandar Nikolić, kao predstavnik predsedavanja Srbije OEBS-u u 2015. „Ako su naše komunikacione mreže ugrožene, zloupotrebljavane ili napadnute, onda je to i slučaj sa životom kakvog znamo".\nTokom radionice, učesnici su razgovarali o globalnim, regionalnim i subregionalnim procesima u cilju promovisanja efikasnih sajber/IT bezbednosnih okvira i strategija. Razgovori su se takođe fokusirali na efikasnu saradnju na međunarodnom i lokalnom nivou u cilju podrške primeni mera za izgradnju poverenja širom celog regiona OEBS-a.\nDrugog dana, učesnici su se uključili u vežbu i diskusiju u organizaciji fondacije Diplo, koja je obezbedila neposredno upoznavanje praktičnih aspekata mera OEBS-a za izgradnju poverenja u oblasti sajber/IT bezbednosti, koje su usvojene u decembru 2013. godine. Ova demonstracija je poseban akcenat stavila na mere 2 i 8 koje pozivaju države-učesnice OEBS-a na olakšavanje saradnje među nadležnim nacionalnih vlastima, kao i na uspostavljanje linija komunikacije na nivou politika, kako bi se efikasno rešavale sajber/IT bezbednosne pretnje koje pogađaju nacionalnu bezbednost.\nRadionicu je organizovalo predsedavanje Srbije OEBS-u u 2015. uz pomoć Odeljenja OEBS za transnacionalne pretnje, oslanjajući se na zaključke i preporuke skupa švajcarskog predsedavanja OEBS-u u 2014. na temu unapređenja primene i podrške pregovorima o merama za izgradnju poverenja u oblasti sajber/IT bezbednosti.


BANJALUKA, Unikredit banka Banjaluka i Evropska banka za obnovu i razvoj /EBRD/ realizovale su treći u ciklusu seminara za preduzetnike u okviru programa “Žene u biznisu”, kojim se nastoji pružiti podrška razvoju ženskog preduzetništva u BiH, ali i promovisati istoimena kreditna linija.\nOva kreditna linija, osim finansijske podrške, nudi mogućnost korištenja konsultantskih usluga s ciljem unapređenja određenog segmenta njihovog poslovanja.\nIzvršni direktor za finansije i član uprave u Unikredit banci Banjaluka Nevena Nikše rekla je da ovu banku i EBRD veže dugogodišnja uspješna saradnja, te da je ovaj program potvrda njihove zajedničke želje i nastojanja da pruže podršku ženama preduzetnicima.\n“Nadamo se da smo i kroz današnji seminar podstakli razvoj nekih novih ideja, stvorili nova partnerstva, te dali doprinos razvoju i unapređenju poslovne i društvene zajednice”, dodala je Nikše.\nSeminaru pod nazivom “Kako efikasno upravljati finansijama”, koji je organizovan i u saradnji sa Privrednom komorom Republike Srpske u okviru koje djeluje “Savjet za žensko preduzetništvo”, prisustvovalo je sedamdesetak poslovnih žena iz Banjaluke i okoline.\nSeminar je bio prilika da učesnici prošire mrežu kontakata, te da svoja znanja i iskustva podijele sa drugim poslovnim ženama iz Republike Srpske.\nEBRD je za realizaciju programa “Žene u biznisu” obezbijedio i kreditnu liniju čija sredstva Unikredit banka Banjaluka plasira u vidu povoljnih kredita malim i srednjim preduzećima kojima upravljaju žene. Srna\nTagovi: evropska banka za obnovu i razvojUnicredit banka banja lukavaznozene u biznisuzensko preduzetnistvo\n14.02.2020 | 14:41\nUniCredit Fondacija i UniCredit Banka Banja Luka za “Podršku djetinjstvu” obezbijedili 17 500 evra.\n04.07.2019 | 13:05\nStotinu najmoćnijih žena bh biznisa upravlja sa 2,8 milijardi KM


SEEbiz.eu / HR / Do 1. septembra Železara na tihom hodu\nŽelezara Smederevo Nebojša Ćirić Siniša Prelić US Steel\nDatum objave: 02.07.2012. - 16:04:58\nBEOGRAD - Proizvodnja u Železari Smederevo biće privremeno obustavljena od 10. jula do 1. septembra stavljanjem druge visoke peći na "tihi hod", izjavio je danas ministar ekonomije i regionalnog razvoja Nebojša Ćirić.\nOn je novinarima u Ministarstvu ekonomije rekao da je na sastanku sa predstavnicima sindikata i menadžmenta železare zaključeno da je privremena obustava proizvodnje u ovom trenutku ekonomski opravdana i najbolje rešenje.\nĆirić je rekao da će u tom periodu deo zaposlenih otići na plaćena odsustva, a deo na godišnje odmore i ponovio da neće i ne sme biti gašenja "Železare Smederevo" jer je to strateški važna kompanija za privredu Srbije. Ministar ekonomije najavio je da će Vlada Srbije u četvrtak doneti zaključak koji će definisati uslove i način obezbeđenja sredstava za pokretanje proizvodnje od 1. septembra. Ćirić je odbacio spekulacije da su loš kvalitet proizvoda i nedostatak plasmana uzroci obustave proizvodnje u "Železari Smederevo" već su problem, kako je rekao, berzanske cene i inputi proizvodnje.\nĆirić je rekao da je kompromis o železari postignut socijalnim dijalogom sa tri reprezentativna sindikata i da se samo na takav način mogu naći i dugoročna rešenja za tu kompaniju. Prema njegovim rečima, biće formirana radna grupa u kojoj će učestvovati i sindikati, a koja će raditi na pronalaženju strateškog partnera i ugovaranju komercijalnih aranžmana.\nPredstavnici sindikata istakli su da je postignut kompromis i da su dobili uveravanja da neće biti zatvaranja železare. Predsednik Samostalnog sindikata u "Železari Smederevo" Siniša Prelić rekao je da su radnici dobili uveravanja da neće biti otpuštanja i da neće ostati bez posla jer se zaposleni plaše da ne bude potpuno ugašena železara.\nOn se složio sa ministrom da je privremena obustava proizvodnje za sada najbolje rešenje i izrazio očekivanje da će i nova vlada shvatiti značaj i važnost "Železare Smederevo" za srpsku privredu. Prelić je objasnio da neće svi zaposleni ođednom na plaćeno odsustvo za koje će dobijati 60 odsto zarade već će se to odvijati sukcesivno tokom jula i avgusta.\nMenadžment Železare prošle sedmice najavio je da će u prvoj nedelji jula rad na drugoj visokoj peći u "Železari Smederevo" biti prebačen na režim "tihog hoda" zbog potrebe da se promeni način finansiranja kompanije.\n"Železara Smederevo" je krajem januara prešla u ruke države, pošto ju je Vlada Srbije otkupila za jedan dolar od američke kompanije "Ju-Es stil", koja se povukla, jer je poslovala sa gubicima. "Ju-Es stil" je 2003. godine kupio smederevsku železaru, tadašnji Sartid u stečaju. Smederevska železara imala je učešće od pet posto u ukupnoj proizvodnji Srbije i oko 14 odsto učešća u izvozu, a zapošljava oko 5.500 radnika.


Akcija SIPA-e u Sarajevu, blokirana višemilionska imovina poznatih osoba - Bportal.ba - Najvažnije vijesti iz BiH\nZemljište je kupljeno od kompanije “Unioninvest izgradnja objekata” Ibrahima Jusufranića, a prema nalazima iz istrage SIPA-e, Daver Halilbegović i Armin Mulahusić iz “Profin Investa” su obećali da će bez naknade prenijeti dijelove svojih uloga u “Profin Investu” na kompaniju “Žerjav” Ljubljana (50 posto) i “Vranica” (25 posto). Ti iznosi udjela nisu upisani u Registar, ali su 2008. godine poslužili kao osnov za dobijanje kredita za kupovinu zemljišta u iznosu od 41 milion KM.\nZatim su Halilbegović i Mulahusić sa Jusufranićem kao direktorom firme “Unioninvest izgradnja objekata” zaključili ugovor o kupovini zemljišta na lokaciji Kvadrant C Marijin Dvor po cijeni od 31,6 miliona KM, iako je procijenjena vrijednost istog, navodno, iznosila 15 miliona KM.\nU okviru povezanih transakcija sklopljen je i fiktivni ugovor o kupovini zemljišta Zijada Blekića u Busovači. Pored Blekića, od kojeg je zemljiše “kupila” kompanija “Vradis Investicije”, u ovoj krivičnoj prijavi, “teškoj” 1,152 miliona KM, prijavljeni su Ibrahim Jusufranić, predsjedavajući Skupštine “Vradis investicija” Muharem Bajrić i direktor “Vradis Investicija” Ramiz Bibić. Ovom fiktivnom transakcijom je budžet Kantona Sarajevo oštećen za 345.000 KM.\nOznačeno: predmet kodnog naziva "profit", sarajevo, sipa


Simić: Jedno nasilje rađa drugo, Srbi nezaštićeni na KiM – Dnevni Magazin\nSimić: Jedno nasilje…\nSimić: Jedno nasilje rađa drugo, Srbi nezaštićeni na KiM\nIgor Simić je, govoreći u Dnevniku RTS-a, istakao da su ti događaji isto posledica toga što smo u proteklom periodu imali sijaset incidenata u kome su po pravilu žrtve bili Srbi, a s druge strane, nije bilo reakcije nadležnih organa koji su zaduženi za bezbednost svih građana.\n“Očigledno da uz prisustvo svih međunarodnih snaga na prostoru Kosova i Metohije Srbi su i dalje nezaštićena etnička grupa na ovim prostorima”, naglasio je šef poslaničke grupe Srpske liste.\nPrema njegovim rečima, više puta su ispred Srpske liste apelovali da međunarodni predstavnici moraju jasno i oštro da osude nasilje nad Srbima, jer jedno nasilje rađa drugo.\n“Ono što je činjenica da su svi ti apeli upućeni od strane Srpske liste ostali neuslišeni od strane predstavnika međunarodne zajednice u Prištini. Činjenica je da kada imate situaciju da se prebijaju neki drugi mladići oni reaguju vrlo promptno, ne čekaju da se sprovede istraga, ali kada su u pitanju obični mladići, čiji roditelji nisu na visokim političkim funkcijama, očigledno oni budu nezaštićeni”, poručuje Igor Simić.\nDodaje da posebno brine što su od metohijskih sela napadi počeli u čisto srpskim sredinama, šalje se poruka da Srbi nisu dobrodošli i da neko kada poželi može da prebija srpsku decu bez ikakve osude, kako političkih predstavnika tako i osude pravosudnih organa.\n“To što albanski politički predstavnici ignorišu te događaje i ne reaguju na njih nas još više motiviše da u narednom periodu vršimo pritisak na njih, međunarodne predstavnike, ali i institucije koje su odgovorne za bezbednost svih građana. Tu pre svega mislimo na Kfor, Euleks i Unmik, koji su dobili i mandat Saveta bezbednosti UN da se staraju o miru, bezbednosti i sigurnosti svih građana”, poručuje Simić.\nNaglašava da to što ćute više puta im je poručeno da za nekog u Prištini znači odobravanje tih napada.\n“Mi ćemo nastaviti da vršimo pritisak i zahtevaćemo odgovornost jer činjenica je da ne možemo da dozvolimo da gledamo da se srpska deca prebijaju samo zato što nose srpsko ime i prezime”, rekao je Igor Simić, šef poslaničke grupe Srpske liste.\n“Pedofilija je najgrublje kršenje prava dece, neophodno da registar pedofila zaživi”\nSelaković sa Lavrovom o saradnji, Kosmetu i poseti Putina


Novi uspeh Rusije u proizvodnji „goriva budućnosti“ - Sputnjik Srbija\n14:24 26 Februar 2021\n21:58 14.11.2016 (osveženo 22:04 14.11.2016) Preuzmite kraći link\nU julu 2016. otvorena je fabrika u Velikom Novgorodu, gde su nove patentirane tehnologije upotrebljene za proizvodnju retkih elemenata.\nZamenik direktora fabrike za razvoj proizvodnje Andrej Kolosovski rekao je da nova tehnologija omogućava vađenje sirovina „gotovo ni iz čega“, odnosno iz otpada koji je ostao nakon proizvodnje veštačkih đubriva.\n„Industrijski kompleks ’Ejkron‘ već je realizovao projekat koji ima za cilj sveobuhvatnu obradu ruda apatita i nefelina i dobijanje iz njih retkih zemalja. Cerijum, lantan, neodimijum i drugi metali dobijaju se od proizvoda preradom koncentrata apatita“, objasnio je Kolosovski.\nRetke zemlje se koriste u različitim oblastima, od visoke tehnologije do naprednih odbrambenih inovacija. Oni imaju visoku vrednost na međunarodnom tržištu i koštaju hiljade dolara po kilogramu. Država koja ima takve metale ili je u stanju da ih proizvede ima, stoga, veoma povoljan ekonomski položaj.\nGotovo 95 odsto proizvodnje retkih zemalja nalazi se u Kini, koja kontroliše svetsko tržište i diktira cene. Kina je 2010. godine smanjila izvoz i tržišne cene su skočile pet do deset puta. Godine 2012, pod pretnjom sankcijama STO, ona je delimično obnovila izvoz retkih zemalja, ali problem oskudice retkih zemalja postao je očigledan za mnoge države.\nNovi projekat pomoći će Rusiji da delimično reši ovaj problem. To će Rusiji omogućiti ne samo da pokrije svoje potrebe, već i da poveća svoj izvoz i konkuriše Kini.\nIako proizvodnja retkih zemalja u Rusiji iznosi samo oko dva odsto svetske proizvodnje, Rusija je zvanično druga u svetu po rezervama tih elemenata. Prema procenama stručnjaka, ubuduće bi Rusija mogla da postane glavni izvoznik retkih zemalja, zajedno sa naftom.\n„Do 2020. godine će globalna potražnja retkih zemalja porasti 1,5 put i dostići 190 do 200 hiljada tona godišnje. Ključni potrošači retkih zemalja su zemlje sa visoko tehnološkim ekonomijama, među kojima je Kina (54 odsto), Japan i Južna Koreja (24 odsto), Evropa — uglavnom Nemačka i Francuska (13 odsto) i SAD (8 odsto)“, rekao je Kolosovski.\nFrancuski stručnjak i predsednik Politehničke škole u Parizu Žak Bio rekao je za Sputnjik da se situacija na globalnom tržištu retkih zemalja postepeno poboljšava zbog napretka Rusije u ovoj oblasti.\n„Imam utisak da je situacija na tržištu retkih zemalja sada malo opuštenija u poređenju sa periodom od pre pet godina kada je postojao monopol Kine i posledično kriza. Pretpostavljam da je rast Rusije na tržištu doprineo olakšanju. Siguran sam da su uslovi za proizvodnju u Rusiji odlični“, istakao je Bio.\nretke zemlje, proizvodnja


Još ništa od gradnje Bloka 7 TE Tuzla\nNajveća poslijeratna investicija gradnja Bloka 7 Termoelektrane Tuzla dovedena je u pitanje. Naime, kako za sada stvari stoje, Kinezi koji su bili najbolji ponuđači izjasnili su se da nisu u stanju ispuniti ugovorene obaveze.\n„Gezuba je obaviještena od strane General Elektriksa da General Elektriks odustaje od svih projekata izgradnje energetskih objekata koji koriste ugalj kao pogonsko gorivo i samim tim odustaje od promjene politike firme i odustaje od projekta Bloka 7. Činjenica je da je tenderska dokumentacija bila bazirana na jednoj vrsti opreme, kineski partner ne može isporučiti tu opremu i samim time tender treba da se poništi, odnosno Ugovor kao takav treba da se poništi. I ukoliko su naše vlasti zainteresovane za nastavak tog projekta onda trebaju da organiziraju novi tender .\nMIRZA KUŠLJUGIĆ, ekspert iz oblasti energetike\nDakle, na Parlamentu je i na Vladi i Elektroprivredi je da slijedom pitanja ili ponude koju su dobili od ugovorača, znači ne od investitora nego ugovarača, donse adekvatnu odluku. A projekat je očigledno i neekonomičan, ne osigurava sigurnost snabdijevanja i neće zadržati radna mjesta o kojima se govori\nOvo iza mene je Termoelektrana Tuzla i jasno se vidi prostor zemljišta na kojem je sve spremno za početak gradnje Bloka 7. Čak i mi novinari dugi niz godina o gradnji Bloka 7 izvještavamo kao najvećoj poslijeratnoj investiciji u BiH. Međutim, danas je ključno pitanje jesu li se obistinile najave stručnjaka i ljudi iz nevladinog sektora da je gradnja Bloka 7 bila samo jedno veliko političko pitanje\nGORAN STOJAK, ekološki aktivista\n„Ta okolišna dozvola o Bloku 7 nije imala jasno gdje će završiti otpad. Ni dan danas nemaju. Ni same im dozvole od početka nisu valjale, a kamoli nešto drugo. Pretprošle godine sam bio u Briselu, i oni su tamo rekli da od toga neće biti ništa. Znači, već duže vremena se to znalo, nego se samo politički gledalo to“\nTags\t#Blok 7 TE\t#FBiH\nIstočno Sarajevo: Primopredaja opreme za zaštitu i spašavanje, koju je Slovenija donirala BiH


Vesti | Biznis Inkubator Kruševac - Part 18\nPostavio/la Milica Milenković u 1. oktobra 2017.\nBiznis inkubator centar – za mlade preduzetnike\nGostujući u Jutarnjem programu na Televiziji Kruševac, direktorka Biznis inkubator centra Kruševac Dragana Bogdanović, promovisala je usluge koje Biznis inkubator centar nudi mladim preduzetnicima.\nPostavio/la Milica Milenković u 30. septembra 2017.\nDirektorka Dragana Bogdanović o uslugama Biznis inkubator centra mladim preduzetnicima\nGostujući na RTK, direktorka Biznis inkubator centra Kruševac Dragana Bogdanović, promovisala je usluge koje Biznis inkubator centar nudi mladim preduzetnicima.\nPostavio/la Milica Milenković u 23. avgusta 2017.\nNastavak realizacije projekta „Kreativni biznis“\nPripremnim aktivnostima, početkom avgusta, počela je realizacija nastavka projekta „Kreativni biznis“ u kruševačkom Biznis inkubator centru. Projekat sa oko 6 miliona dinara finansira Razvojna agencija Srbije, […]\nPostavio/la Milica Milenković u 18. maja 2017.\nU Regionalnoj privrednoj komori Rasinskog upravnog okruga, održana je završna konferencija projekta „Kreativni biznis, inovacioni generator“. Projekat je realizovao Biznis inkubator centar Kruševac u partnerstvu sa […]\nPostavio/la Milica Milenković u 27. aprila 2017.\nU prostorijama Biznis inkubatora održano je završno takmičenje mladih u predstavljanju inovativnih biznis ideja. Uz finansijsku podršku Razvojne Agencije Srbije takmičenje je održano u okviruz projekta […]\nPostavio/la Milica Milenković u 12. aprila 2017.\nOkrugli sto „Biznis inovacioni generator – podrška kompanijama na putu ka uspehu“\nZa privredne subjekte i studente menadžmenta i ekonomije danas je u Regionalnoj privrednoj komori u Kruševcu održan okrugli sto „Biznis inovacioni generator – podrška kompanijama na putu […]


Naša priča • Gimnazija Stefan Nemanja\nPrivatna gimnazija • Naša priča\nGimnazija Stefan Nemanja osnovana je 2007. kao prva privatna Filološka gimnazija. Učenici u našoj školi mogu izabrati jedan od 5 smerova verifikovanih od Ministarstva prosvete – filološki, opšti, IT, društveno - jezički ili prirodno – matematički\nGimnazija Stefan Nemanja mesto je gde delimo znanje i množimo prilike. U našu školu učenici dolaze sa osmehom da uče, dele svoje ideje, talente i interesovanja.\nSve što radimo, od dana kada je Gimnazija osnovna 2007. godine, u okviru poslovnog sistema Đuro Salaj a.d. usmereno je na uspeh učenika, kako u školi, tako i van nje.\nNastavu organizujemo u malim grupama, u prepodnevnoj smeni (časovi počinju u 8.30 i završavaju se najkasnije u 15h).\nSa učenicima rade profesori sa višegodišnjim iskustvom. Fokus nije na brojanju savladanih lekcija već na učenju kroz iskustvo i ovladavanje veštinama. A iskustvo i veštine su jasan putokaz i moćan alat za uspeh u budućnosti, zar ne?\nSve što je potrebno deca završavaju u školi, 90% gradiva učenici savladaju tokom nastave kako bi posle škole imali vreme za sport, druženje, umetnost i zabavu.\nNijedan učenik Gimnazije Stefan Nemanja nikada nije išao na privatne časove. Za svakog našeg đaka kojem su potrebna dodatna pojašnjenja organizujemo individualne časove sa nastavnikom.\nPored dva obavezna strana jezika naši učenici mogu da uče i treći jezik fakultativno, dok onima koji žele da studiraju u inostranstvu pomažemo da uspešno polože CAMBRIDGE i TOEFL ispit.\nO našoj stručnosti kada je u pitanju učenje stranih jezika, najbolje govori činjenica da smo prva privatna gimnazija, koja je dobila akreditaciju od Ministarstva prosvete za Filološki smer.\nNaš najvažniji cilj je da deca steknu samopouzdanje, da saznaju ko su, šta su, šta žele da rade. Mi smo tu da ih sa entuzijazmom i strpljenjem podstičemo da prevaziđu svoja očekivanja i da ih osnažimo da razmišljaju kako u svojim učionicama, tako i van njih.\nNa sebe smo preuzeli odgovornost da svakog učenik iz škole ispratimo kao dobro obrazovanog i sposobnog čoveka.\nPonosni smo na naš nastavni program akreditivan od Ministarstva prosvete, na snagu i inovativnost naših nastavnika i postignuća naših učenika.\nZašto kažu da smo za korak ispred konkurencije?\nZnanje stečeno u našoj školi je aktivno, jer se nauka uči kroz eksperimente, a društvene nauke kroz diskusije. Na taj način ne samo da pripremamo učenike za dalje školovanje, koje mogu nastaviti i na našoj Viskoj školi strukovnih studija Mileva Marić, već ih inspirišemo da pomeraju granice mogućeg i razvijaju ljubav prema učenju.\nZa sve učenike obezbedili smo besplatne karte za pozorišne predstave i filmske projekcije u Akademiji 28, a ko želi, pored redovne nastave, ima mogućnost da besplatno pohađa umetničke kurseve i školu glume.\nSvaki dan počinjemo želeći da budemo bolji nego što smo bili juče, ne prestajemo da tražimo načine da se poboljšamo i nesebično podržavamo druge u njihovim potragama.\nFleksibilni smo da promenimo mišljenje pred novim informacijama i zajednički da radimo na rešavanju problema.\nU Gimnaziji Stefan Nemanja nisu samo vrata od zbornice uvek otvorena. Otvoreni smo za svaki dogovor.\nPoštujemo pojedinca, verujemo u timski rad\nRoditelj znaju da kada pošalju dete kod nas u školu, mogu da budu spokojni, jer mi smo deci kao druga porodica, ali i znaju da se onog trenutka kada su došli u školu i platili školarinu ništa ne završava, već, naprotiv, naša saradnja tek tada počinje.\nJednako cenimo i poštujemo roditelje, učenike i nastavnike jer svako ima važnu ulogu u tome da škola bude bezbedno i sigurno mesto.\nImamo odgovornost jedni prema drugima i težimo izgradnji okruženja u kojem zajedno možemo rasti i razvijati zdrav sistem vrednosti.\nNe tražite dalje od Gimnazije Stefan Nemanja\nZAKAŽITE POSETU ŠKOLI\n29. oktobra 2016.AutorČ Jack OTradesOznake: RadionicePregledano: 3813 pregleda


Upitne stipendije za brucoše u Trebinju - gradonačelnik obmanuo javnost i studente - Direkt Portal\nUpitne stipendije za brucoše u Trebinju – gradonačelnik obmanuo javnost i studente\n11.10.2018 13:42 deficitarna zanimanja, grad trebinje, luka petrovic, stipendije 0\nGradonačelnik Trebinja Luka Petrović, pred početak ove akademske godine, dodijelio je stipendije za 56 brucoša koji su upisali deficitarna zanimanja. Međutim, “Direkt” saznaje da stipendirana zanimanja nisu deficitarna, kako je to predstavljeno javnosti, a za ove namjene iz budžeta Grada Trebinja biće izvojeno 112.000 maraka. Osim toga, u ovoj priči oštećeni su studenti fizike, zanimanja koje je zaista deficitarno i u Trebinju i u Srpskoj, a koje je Grad u konkursu izostavio.\nPetrović sa brucošima nakon potpisivanja ugovora o stipendijama\nGrad je stipendije dao studentima koji su upisali arhitekturu, građevinarstvo, mašinstvo, elektrotehniku, informatiku, te srpski jezik i književnost.\n„Ovih šest djelatnosti nema na evidenciji trebinjskog Zavoda za zapošljavanje i u tom smislu smo procijenili da je potrebno da finansiramo one studente koji su upisali deficitarne struke”, kazao je Petrović nakon potpisivanja ugovora sa brucošima koji su dobili stipendiju.\nNo, podaci koje je našem portalu dostavio trebinjski Zavod za zapošljavanje demantuju Petrovića.\nKonkurs za stipendije raspisan je 13. maja ove godine, a 1. maja na spisku Zavoda nalazila su se četiri diplomirana inženjera arhitekte, pet diplomiranih inženjera elektrotehnike, jedan profesor matematike i informatike, i jedan diplomirani građevinski inženjer, četiri inženjera informacionih tehnologija, te čak osam diplomiranih mašinskih inženjera i sedam profesora srpskog jezika.\nSa druge strane, na evidenciji trebinjskog Biroa nema nijednog profesora fizike, ali Grad Trebinje nije stavio ovo zanimanje u konkurs za stipendije iako je ono zaista deficitarno. Tako je bez finansijske podrške svog grada ostala najmanje jedna brucoškinja iz Trebinja sa kojom smo stupili u kontakt, ali ona nije željela da komentariše za javnost.\nStipendija i za privatni fakultet\nNavedena studentkinja fizike ostala je bez svoje stipendije, ali zato je dobila jedna studentkinja privatnog fakulteta, jer Grad Trebinje u konkursu nije odvojio državne od privatnih fakulteta. Po zakonu, diplomci državnih i privatnih fakulteta na tržištu rada su ekvivalentni, ali nije praksa da se od javnog novca finansiraju studenti privatnih fakulteta.\nZbog čega je Grad Trebinje napravio ovakav izuzetak i zbog čega je gradonačelnik Luka Petrović obmanuo javnost izjavom da su stipendije dodijeljene za zanimanja kojih nema na evidenciji trebinjskog Biroa nismo uspjeli da saznamo, jer on nije odgovarao na naše pozive. Na ovaj način, zakonitost konkursa dovedena je u pitanje, jer je nejasno na osnovu čega je Grad za stipendiranje odabrao baš ova zanimanja?\nGrad će nastaviti da stipendira studente sa spornog konkursa\nDodatni problem je što je, prilikom potpisivanja ugovora sa brucošima, gradonačelnik Petrović najavio da će stipendije biti dodijeljene i za drugu godinu studija, za one koji je redovno upišu, i to bez objavljivanja novog javnog poziva. Dakle, Petrović će iz budžeta nastaviti da daje građanske pare preko konkursa koji je sproveden na zakonski upitan način.\nPrije nego što je konkurs zvanično objavljen, pompezno je najavljivan u lokalnim medijima.\n„Cilj nam je da nedostajuće struke budu od naših ljudi, naših kadrova, da roditelji upućuju djecu na fakultete koji će imati zaposlenje odmah, a ne da gomilamo struke na Zavodu za zapošljavanje, tako da pojedinci, na žalost, završavaju fakultete a ne nalaze zaposlenje. Naš je cilj da svi oni koji završe i rade u toj struci, i u tom smjeru gradska uprava će praviti svoje aktivnosti, kako bi Grad Trebinje bio pun mladosti koja će se vraćati u ovaj grad a ne odlaziti iz njega“, istakao je tom prilikom Petrović.\nMožda u ovoj Petrovićevoj izjavi djelimično i leži odgovor na naša pitanja.


Miljacka, ovo ti nećemo oprostiti: Danas dženaza Aldinu Muliću! | Bonita - Najbolji recepti na jednom mjestu\nMiljacka, ovo ti nećemo oprostiti: Danas dženaza Aldinu Muliću!\nPosted on Jan 10 2018 - 11:50am by Mirela Mirelic\nPorodica, rodbina, prijatelji i komšije danas (10. januara) će na gradskom groblju Vlakovo na posljednji počinak ispratiti Aldina Mulića, 28-godišnjeg mladića koji se 13. decembra utopio u nabujaloj Miljacki.\nTijelo Aldina Mulića, koji je prošlog mjeseca upao u rijeku Miljacku u Sarajevu, izvučeno je jučer iz vode na ušću u rijeku Bosnu. Tijelo je u poslijepodnevnim satima pronašao njegov brat Armin\nMulić, zajedno sa članovima porodice i prijateljima.Aldinova porodica nije odustajala od potrage, te je njegovo tijelo pronađeno 28 dana nakon što je upao u Miljacku.\nAldin Mulić (28) i Irhan Fočo (24) prije 28 dana upali su u Miljacku u naselju Malta, a nakon toga pokrenuta je intenzivna potraga u kojoj su učestvovali pripadnici Civilne zaštite i GSS-a,\nvatrogasci, policija i psi tragači, ali i veliki broj ljudi koje je angažovao Armin Mulić, brat stradalog Aldina.Dan kasnije je u rijeci Bosni kod Visokog pronađeno i identifikovano tijelo Irhana Foče


UNS: Slučaj zastrašivanja Sovilja na Platformi Saveta Evrope - Društvo - Dnevni list Danas\nPočetna » Društvo » UNS: Slučaj zastrašivanja Sovilja na Platformi Saveta Evrope\nNa Platformi Saveta Evrope za zaštitu novinarstva i bezbednost novinara od juče je i slučaj novinara Miodraga Sovilja zbog „prljave kampanje“ posle postavljanja pitanja predsedniku Srbije Aleksandru Vučiću, navodi Udruženje novinara Srbije (UNS).\n2Piše: UNS 29. novembra 2019. 10.55 Izmenjeno: 11.03\nKako se navodi, slučaj je Platformi Saveta Evrope prijavila Evropska federacija novinara.\nUsledila su „zastrašivanja“, „pretnje“ i „prljava kampanja“ zvaničnika i medija koji su optuživali Sovilja da je „provocirao predsednika“, da je postupao „nepristojno“, „uvredljivo“ i sa „nepoštovanjem“ i da je to dovelo do pogoršanja zdravlja Vučića, što je predsednik kasnije negirao, piše na Platformi, a prenosi UNS.\nMiodrag Sovilj, Savet Evrope, UNSBeograd\nKada se usudi da „postavlja“ pitanja, onda mora da ima petlju da cuje „odgovore“.\n29. novembra 2019. u 13.29\nČim im je ovo jedina tema iz Srbije jasno je da smo na dobrom putu kad su u pitanju medijske slobode…


Veća ovlašćenja za Stefanovića i Vulina! – Gerila\nGerila > Društvo > Veća ovlašćenja za Stefanovića i Vulina!\nobjavljeno na Jan. 03, 2018 u 1:34 pm\nKoji su sve razlozi zbog kojih u Skupštini ne bi smeo da prođe predlog zakona o Vojsci Srbije i Bezbednosno-informativnoj agenciji?\nPredsednik Upravnog odbora Beogradskog centra za bezbednosnu politiku (BCBP) Miroslav Hadžić izjavio je da predlozi izmena i dopuna zakona o Vojsci Srbije i Bezbednosno-informativnoj agenciji (BIA), o kojima bi parlament trebalo uskoro da raspravlja, imaju za cilj jačanje moći resornih ministara i sužavanje prostora za njihovu demokratsku kontrolu.\nOn je naveo da Predlog izmena zakona o BIA daje neopravdano ogromnu moć direktoru, koji dobija diskreciona prava da određuje plate, ali i ko će biti primljen i otpušten s posla.\n“Nisu se mnogo trudili da pruže valjana obrazloženja. Kada je predlog izmena zakona o BIA stigao, navedeno je da ako ne bude usvojen po hitnoj proceduri, BIA neće moći da obavlja svoj posao, propade država, a nekoliko meseci je već prošlo, a predlog zakona je i dalje u skupštini”, ukazao je Hadžić.\n“Vidno je da Vučić na čelne položaje u sistemu bezbednosti postavlja sebi najbliže, zove ih prijateljima, što otvara prostor za dodatnu politizaciju državnog aparata, za pritisak na njihove zaposlene da se nateraju da se ponašaju po partijskom modelu i da podržavaju politiku vladajuće partije”, rekao je Hadžić.\n“Gubi se javni nadzor, a na delu je izvođenje autoritarizma do njegovih opasnih granica”, ocenio je Hadžić.\n“Ustav je predvideo međusobnu kontrolu grana vlasti, međutim moć ne stanuje u tim institucijama, nego je moć oko vođe, i to nije samo danas slučaj. Moć je izvan sistema i svi organi vlasti služe da legitimizuju i legalizuju odluke donete izvan tog sistema”, rekao je Hadžić.\nPrema njegovim rečima, povećanje budžeta je “složena igra”, jer se time šalje slika građanima da se brine o bezbednosti “nabavkom novog i polovnog naoružanja”, ali se “upumpavanjem novca” utiče i na raspoloženje unutar vojske i policije.\n(izvor: Beta, insajder.net)\nTagovialeksandar vučićbezbednosno informativna agencijabiaministrimiroslav hadžićpredlog zakonaslinastefanovićveća ovlašćenjavojska srbijevulin


Građanska alijansa: Neprihvatljivo loš položaj novinara – Borba\nRadović zakazao sjednicu parlamenta u Budvi\n“Srpski telegraf: Brano neuspješno pokušao da pomiri Mila i Duška!\nPrijavljene neželjene reakcije na “Sputnjik V”: Bol i crvenilo na mjestu…\n“BORBA” saznaje: Doktor Nebojša Kavarić ostao i bez funkcije i bez posla!\nVlast i opozicija neusaglašene: Nesložni o nižim akcizama na gorivo\nPalmer: Srbija sama da odluči da li će premjestiti ambasadu u Jerusalim\nNovi detalji afere “Prevrt”: Dvoje ministara šurovalo s mafijom da slomi…\nKošarkaši Podgorice izgubili su od Gorice\nGrađanska alijansa: Neprihvatljivo loš položaj novinara\nNVO Građanska alijansa (GA) čestitala je Dan novinara, iako se, kako navode, ovaj dan dočekuje u ne baš povoljnom ambijentu vezanom za slobodu medija i položaj novinara u Crnoj Gori.\nIstiču da, nažalost, Crna Gora u ovoj oblasti još uvijek ne ostvaruje napredak, na šta i ukazuje Izvještaj Evropske komisije za 2020.\n“Možemo krenuti od najskorijih događaja kada su vršena hapšenja urednika portala zbog sadržaja koja su postavljali, a naravno tu su i slučajevi ubistva i napada na novinare, koji još uvijek nijesu riješeni. Pored toga, tu su i dalje prisutni, politički i jaki vlasnički uticaji na rad medija, teška ekonomska situacija za rad medija, neprihvatljivo loš položaj novinara, manjak samoregulacije, a tu je i pojava sve više medija koji su spremni na širenje lažnih vijesti.\nTako imamo situaciju da rijetko koji novinari imaju priliku i mogućnost da objektivno izvještavaju, već da bi zadržali svoje radno mjesto, moraju svoj novinarski rad prilagoditi interesima vlasnika medija koji diktiraju uređivačku politiku u cilju ostvarivanja određenih političkih interesa. Oni koji se i trude da izađu iz tog obrasca, često završe sa posljedicama, kao na primjer otpuštanjem”, navodi se u saopštenju GA, koje potpisuje Amina Murić, zamjenica izvršnog direktora.\nIstiče se utisak da je više nego ikad izražena je polarizacija medija.\n“Dolazimo do utiska da nema puno nepristrasnosti i objektivnosti u izvještavanjima i jednih i drugih, a tome svakako nema mjesta u jednom demokratskom društvu koje težimo da izgradimo. Ukoliko želimo da se položaj novinara u Crnoj Gopravi i da unaprijedimo slobodu medija, koja je osnov svakog demokratskog društva, moramo svi – mediji, novinari, nadležni organi i civilni sektor – raditi na tome da novinari budu prije svega čuvari interesa građana, a ne vlasnika medija za koje rade”, zaključuje se.\nPresjek stanja: Novooboljelih 484, preminule 3 osobe\nMinistarstvo javne uprave, digitalnog društva i medija: Predlog zakona o izmjenama i…


Protestna šetnja zbog predloženih izmjena i dopuna Zakona o radu - Akta.ba\n27.07.2020. 07:43 / Izvor: Fena\nSavez samostalnih sindikata Bosne i Hercegovine organizirat će danas u Sarajevu protestnu šetnju pod motom "Dokle više", od zgrade Vlade Federacije BiH do zgrade Parlamenta FBiH, a zbog predloženih izmjena i dopuna Zakona o radu i Zakona o vijeću zaposlenika, koji bi trebali biti razmatrani na sjednici Zastupničkog doma Federalnog parlamenta u utorak.\nPredsjednik Saveza samostalnih sindikata BiH Selvedin Šatorović je na pres-konferenciji u Sarajevu kazao da ono što je dostavljeno Savezu samostalnih sindikata BiH i zastupnicima koji u utorak na online sjednici trebaju odlučivati o izmjenama i dopunama Zakona o radu, je "još lošije rješenje od onoga što smo očekivali i kakve smo naznake imali".\n"Radnici su već danas u BiH robovi, nakon ovakvih zakonskih rješenja potrebno je da budu robovi u skladu sa zakonom. To je osnovna poruka zakonskog rješenja koje u deset svojih članova, u šest govori o odluci poslodavca", naveo je Šatorović.\nDodao je da "kozmetička priča o konsultacijama sa sindikatom, je priča na koju bi trebalo radnici da nasjednu". Po njegovim riječima, generalno, konsultacija apsolutno ne znači i saglasnost ili dogovor.\n"Konsultacija znači da sam vas priupitao, a vi mislite o tome šta god želite, ja ću postupiti onako kako sam naumio", naveo je on.\n"Mi smo i do sada imali reguliran rad od kuće u članu 26 postojećeg Zakona o radu, mi smo i sada imali reguliranu naknadu plate u slučaju proglašenja prirodne nesreće, elementarne nepogode, pandemije ili bilo čega drugog. Dakle, u konačnici, sve stvari smo do sada imali regulisane" tvrdi Šatorović.\nNaglasio je da Savez samostalnih sindikata BiH nije učestvovao u ovim aktivnostima i "nije dao nikakvu saglasnost na bilo kakvom Ekonomsko-socijalnom vijeću da ovakav zakon o radu ide u parlamentarnu proceduru".\n"Postoji jasan zapisnik od 27. aprila u kome se kaže da je pet ljudi koji se na neki način nazivaju predstavnici sindikata, dalo saglasnost. Isti ti ljudi su se, nakon svih naših reakcija, najave protesta, otvorenog pisma, sjetili da i oni kažu nakon tri mjecesa da ono što su prihvatili u četvrtom mjesecu, ne važi u sedmom. To nije korektno", smatra Šatorović.\n"Ukoliko je neko nešto loše dogovorio, treba da snosi posljedice zato što je loše dogovorio i nema potrebe da o tome razmišljaju druga dva socijalna partnera nego oni koji su nas delegirali tu. Dakle, Ekonomsko-socijalno vijeće je nezakonito, odluke Ekonomsko-socijalnog vijeća su neobavezujuće. Ono nije formirano u skladu sa sporazumom o formiranju, gdje stoji da ga čine predstavnici Vlade FBiH, Saveza samostalnih sindikata BiH i Udruženja poslodavaca", istaknuo je Šatorović.\n"Ali, ukoliko dođe do tog scenarija, Savez samostalnih sindika može donijeti odluku samo još o generalnom štrajku na nivou Federacije. Nikakvih drugih varijanti u ovom smislu protesta ili bilo čega drugog, bar dok se ne riješi epidemiološka situacija, nije moguće uraditi", naveo je Šatorović.


TELEGRAF SAZNAJE: Vladan Zagrađanin izabran za predsednika Izvršnog odbora SPS | Telegraf - Najnovije vesti\n3. decembar 2017 | 13:35 » 14:00\nZagrađanin je na mesto prvog operativca stranke izabran na današnjoj sednici Glavnog odbora SPS\nNa današnjoj sednici Glavnog odbora Socijalističke partije Srbije za predsednika Izvršnog odbora ove stranke izabran je Vladan Zagrađanin, dosadašnji član Predsedništva partije i čovek od velikog poverenje Ivice Dačića, lidera SPS-a.\nDačić bira između ova dva imena: Ko će biti kandidat SPS za gradonačelnika?\nZagrađanin je na mesto prvog operativca stranke izabran na današnjoj sednici Glavnog odbora SPS. Ovaj diplomirani pravnik, rođen 1968. godine, član je SPS od 1990. godine, a do sada je bio član Predsedništva stranke i Glavnog odbora.\nOvaj istaknuti funkcioner SPS se pre dve godine vratio u sam vrh partije, kada je izabran upravo u Predsedništvo. On je pre toga bio direktor ove stranke, a poznato je i da je i kum Ivice Dačića, kao i čovek od njegovog najvećeg poverenja.\nZagrađnin je takođe poslanik SPS u aktuelnom skupštinskog sazivu, gde je i član Odbora za odbranu i unutrašnje poslove, dok je zamenik člana u Odboru za kontrolu službi bezbednosti. Član je i grupa prijateljstva sa Belgijom, Japanom, Kinom, Luksemburgom, Nemačkom, Rusijom, Sjedinjenim Američkim Državama, Crnom Gorom, Turskom, Belorusijom, Kazahstanom i Austrijom.\n- Razgovaramo sa Aleksandrom Vučićem i SNS da li ćemo ići na jednu listu, ako ne idemo na jednu listu onda mi nastupamo samostalno sa JS i naš kandidat će biti, što će biti moj predlog na Glavnom odboru, Aleksandar Antić - rekao je Dačić novinarima pred početak sednice Glavnog odbora SPS.\n- Mi očekujemo pobedu na gradskim izborima, zajedno sa koalicionim partnerima, odnosno sa Aleksandrom Vučićem. Mi donosimo jednu uslovnu odluku, ali vrlo brzo do kraja meseca ili početkom sledećeg meseca donećemo odluku sa SNS da li je bolje da idemo na jednu listu ili odvojeno, u svakom slučaju, na jednoj listi ili dve, očekujemo pobedu, odnosno više od 50 poslanika u gradskoj skupštini - rekao je lider socijalista.\n- Ozbiljno se pripremamo za izbore i ovo je na neki način samo početak tih priprema. Kao što znate pozdravili smo odluku SNS da se ne održavaju vanredni parlamentarni izbori. To je odluka koja možda nije toliko u stranačkom interesu koliko u interesu Srbije - rekao je Dačić.\nUpitan da li kontinuirani zajednički izlazak na izbore sa SNS može da dovede do toga da glasači ne znaju za koga zapravo glasaju, te da se SPS na taj način "utapa" u SNS, Dačić kaže da ne posmatra koaliciju tako.\n- Ne utapamo se sa SNS, mi imamo različite programe, ali zajedničke ciljeve sa SNS pre svega one koji se tiču budućnosti Srbije, tu se slažemo. To je stvar političke procene, ima onih koji misle da bi više osvojili da idemo sami, to su sve mogućnosti. Nemamo političkih problema ni sa jedne strane da idemo zajedno, ali moguće je da zbir na kraju bude veći sa dve liste. Naš cilj je svakako pobeda - rekao je Dačić.\nNa današnjoj sednici GO SPS je takođe odlučeno da će zamenik predsednika stranke umesto Slavice Ðukić Dejanović biti istoričar Predrag Marković, kome je to prva operativna funkcija u stranci.\nNovi članovi predsedništva su Nikola Šainović, nekadašnji premijer Srbije i potpredsednik savezne Vlade u vreme SRJ, poznati advokat Toma Fila koji se prvi put stranački angažuje i Ivica Tončev, državni sekretar u Ministarstvu spoljnih poslova.\nDačić je najavio i izbore u socijalističkoj omladini do kraja meseca, kao i kongres SPS krajem sledeće godine.\n- Na četiri godine održavamo kongres i u skladu sa tim od 1. januara počinje izborna godina, i za grad i za mnoge lokalne samouprave i partijski izbori u drugoj polovini sledeće godine - naveo je Dačić.\nTagovi: Glavni odbor, Izvršni odbor, Socijalistička partija Srbije, SPS, Vladan Zagradjanin\nVule Petrovic Knjaževac 04.12.2017 06:06\nVule Petrovic Knjaževac 04.12.2017 05:10\nPravi čovek na pravom mestu imaceš još veci broj članova iz Knjaževca\nMilos Ivanovic 04.12.2017 01:57\nPravi potez Ivice Dačića,Vladan Zagradjanin je najbolje rešenje,odgovoran,operativan,ozbiljan covek za ozbiljnu poziciju.Cestitam Vladi i nadam se da ce uspeti u svemu sto je rekao u svom govoru!


Izvor: Radio Televizija Vojvodine, 28.Nov.2021, 09:37\nDečak star 12 godina pronađen je nepovređen danas oko 11 časova, na obodu sela Štavica, a presreli su ga meštani dok su, po instrukcijama Gorske službe spasavanja, tragali za njim, saopštila je Gorske službe spasavanja.\nPrema prvim informacijama dečak je nestao juče od 17 časova, i prvo su ga tražili roditelji i komšije, koji su nakon nekog vremena u pomoć pozvali i spasioce.\nGSS je od ponoći tragala za dečakom i u pretrazi je učestvovalo 10 spasilaca.\nGorska služba spasavanja Srbije je dobrovoljna i neprofitna organizacija čiji je osnovni cilj pomoć i spasavanje u nepristupačnim planinskim i urbanim uslovima. Spasiti ludski život, pomoći čoveku u nevoli, osnovni je zadatak ove službe, kaže se u saopštenju.\nGSS Srbije su 1952. godine osnovali iskusni alpinisti Planinarskog saveza Srbije, dok danas službu sačinjava oko 250 aktivnih spasilaca, od kojih su mnogi iskusni planinari, visokogorci, alpinisti, sportski penjači, speleolozi, ronioci i skijaši.\nU svojim redovima služba ima lekare, doktore nauka, inženjere, pripadnike vojske, specijalnih jedinica policije, studente..., navedeno je u saopštenju.\nRadio 021: Nestao dečak u okolini Ljiga, u toku potraga


Pravci razvoja traktora i obnovljivih izvora energije - Agro saveti\nNaslovna Mehanizacija Pravci razvoja traktora i obnovljivih izvora energije\nKako bi se zastarela mehanizacija u srpskoj poljoprivredi zamenila novom, na putu veće poljoprivredne ekonomičnosti godišnje je potrebno približno pet hiljada novih dvoosovinskih traktora, isto toliko jednoosovinskih traktora i motooruđa, kao i oko 250 minitraktora.\nTo je samo deo statistike koja je u decembru prošle godine bila predmet diskusija 24. Naučnog skupa „Pravci razvoja traktora i primene obnovljivih izvora energije“ na Poljoprivrednom fakultetu u Novom Sadu. Osim domaćih autora i koautora naučnih radova sa ovom tematikom, svoj doprinos skupu dalo je i preko stotinu učesnika iz Slovačke, Rusije, Turske, Republike Srpske i Crne Gore.\nU osnovi ovog tradicionalnog okupljanja jeste sagledavanje celokupne slike kada je poljoprivredna mehanizacija u Srbiji u pitanju, kao i mogućnosti njenog obnavljanja. Predsednik JUMTO-a, prof dr Lazar Savim tom prilikom skrenuo je pažnju na prošlogodišnje i konkurse koji tek predstoje, kao i IPARD fondove, a koji za cilj imaju upravo to – osavremenjivanje mehanizacije.\nRelativno još uvek siva statistika poljoprivredne mehanizacije u Srbiji smatraju stručnjaci, šansu da postane svetlija ima već na početku 2018. godine i to upravo u aktuelnom IPARD konkursu za obnavljanje mehanizacije. Tu se takođe podrazumeva i razvoj domaćih softvera putem kojih poljoprivredni proizvođači mogu da prate i analiziraju svoju proizvodnju kaže Savin. Jedina nepoznanica kod IPARD sredstava koja se prvi put otvaraju za Srbiju jeste to što se ne može sa preciznošću znati koliko će zapravo naši proizvođači i dobiti.\nNa ovogodišnjem skupu proizvođačima su takođe predstavljene i novine u oblasti obnovljivih izvora enegrije odnosno korišćenju biodizela, biogasa i vetrogeneratoa.\nKorišćenje pogonskih goriva na način kako to čine razvijene zemlje, podrazumeva i veću informisanost i veću edukovanost i veće iskustvo kada su obnovljivi izvori energije u pitanju.\nDirektor departmana za poljoprivrednu tehniku, prof dr Milan Tomić kaže da je biodizel na primer, u poslednje dve decenije postao najpoznatiji obnovljivi izvor energije i to zahvaljujući svojim osnovnim karakteristikama: zato što je obnovljivi izvor energije, zato što nastaje od sirovina koje su širokodostupne, zato što se može koristiti u sus motorima bez bilo kakve adaptacije i zato što je reč o ekološkom gorivu.\nSamo Evropska unija je prošle godine proizvela oko 11,5 miliona tona biodizela sa tendencijom rasta ove godine. Od zemalja u našem okruženju, najviše ga proizvode Grčka, Rumunija i Mađarska. EU zahteva da svaka članica u procentu od oko 9,5 odsto, fosilna goriva mora zameniti onim iz obnovljivih izvora.\nProfesor Tomić kaže da naša zemlja trenutno ima kapacitete za proizvodnju oko 150 hiljada tona goriva iz obnovljivih izvora energije. Kapacitete za veću proizvodnju po svemu sudeći imamo, ali profesor kaže da je problem još uvek u dosta skupljoj proizvodnji u odnosu na fosilna goriva, kao i u tome što se ona ne subvencioniše, iako su prednosti biodizela u odnosu na fosilna goriva mnogostruke.\nKada su aktuelne teme oko obnavljanja poljoprivredne mehanizacije u pitanju, prisutne proizvođače zanimalo je na šta najviše da obrate pažnju prilikom kupovine novih i uvoznih traktora, kojima cela poljoprivreda manje-više teži.\nGlavni inspektor za kontrolu saobraznosti, Marko Simikić kaže da je informacioni dokument praktično i lična karta traktora ili mašine koja se uvozi i ona mora sadržati odgovore na sva pitanja na koja proizvođači očekuju odgovore kada biraju novu mehanizaciju za svoju proizvodnju. Nakon pristizanja mehanizacije, inspektori će obaviti kontrolu na terenu i proveriti da li je mehanizacija u skladu sa dokumentacijom.\nSa druge strane, nije zanemarljiva bila ni bezbednost u saobraćaju kada su poljoprivredna vozila u pitanju. Zoran Alimpić iz Agencije za bezbednosta saobraćaja, skrenuo je pažnju na još uvek poražavajuću statistiku navodeći da bi do kraja 2018. godine trebalo da budu usvojene i izmene propisa oko bezbednosti poljoprivrednih vozila a posebno kod traktora, gde će biti obavezna bezbednosna kabina i ram na svakom vozilu. Edukacija učesnika u saobraćaju je drugi ništa manje bitan deo kampanje povećanja bezbednosti u saobraćaju kod poljoprivrednih učesnika.\nSvi okupljeni na skupu mogli su da čuju i predloge o ukidanju carina na uvoz mehanizacija, sklapanja partnerstava sa vodećim svetskim proizvođačima i povećanje kvaliteta kod mehanizacije, a sve u cilju osavremenjivanja celokupne poljoprivredne mehanizacje u našoj zemlji.\nPROČITAJTE I... Vojvodina: Ne propustite subvencije za preradu mleka i mesa u 2022. godini\nbiogasa i vetrogeneratoa\nPrethodni tekstSavremena mehanizacija za stočarstvo\nSledeći tekstMašina za izuzimanje silaže


Pljačka godine: Kupila pola Fruške gore “za sebe i porodicu” - Jutarnje.rs\nPljačka godine: Kupila pola Fruške gore “za sebe i porodicu”\nNovosađanka Sanja Petrić, zvanična suvlasnica multimilionske kompanije “Galens”, ekskluzivnog investitora SNS, i vlasnica 205 parcela na Fruškoj gori, nedavno je postala i suvlasnica privatne banke u Republici Srpskoj. Žena o kojoj se u svetu biznisa ništa ne zna sem da je supruga biznismena Nebojše Petrića, tako je pored građevinarstva, veštačkog đubriva, hotelijerstva i pčelarstva, ušla i u svet bankarstva.\nKompanija “Galens” je u julu prošle godine kupovinom akcija u vrednosti od 7 miliona konvertabilnih maraka, odnosno 3, 5 miliona evra, postala vlasnik “Pavlović international banka” iz Banjaluke. Zajedno sa Petrićevom u kupovini banke učestvovala je i fočanska firma “Pavgord”, čije poslovanje je sličnog šarolikog spektra.\nU dilu sa Gocijem\nVlasnik “Pavgorda” Gordan Pavlović Goci, prijatelj Milorada Dodika i član njegove stranke SNSD, ima poslovnu imperiju u ovom gradu čija vrednost takođe može da se meri milijardama evra. Pavlović je imperiju počeo da stvara po završetku rata, trgujući nekretninama propalih državnih firmi pod stečajem. Danas, prema pisanju Centra za istraživačko novinarstvo, Goci poseduje rudnik uglja, građevinsku i trgovačku firmu, hotel, stambene zgrade i poslovne prostore.\nSa oko 750.000 kvadratnih metara ukupne površine nekretnina koje poseduje samo u Foči, “Povgord” se očigledno nametnuo kao logičan partner novosadskom “Galensu”. Nedelju dana pre kupovine banke, ove dve prijateljske firme su zajedno pazarile i devastirani hotel “Jahorina” na istoimenoj planini za 1, 25 miliona evra, obavezujući se da će u roku od tri godine na toj lokaciji izgraditi luksuzni hotel. Izgradnja “Hotel Jahorina mountain resort & spa” je već otpočela, a “Galens” zainteresovanim kupcima iz Srbije i Republike Srpske već prodaje “ograničeni broj apartmana dostupnih za kupovinu”.\nDa kompanija “Galens” rado kupuje po Republici Srpskoj potvrđuje i jedan u nizu “šopinga” vlasnice Petrić, koja je kupila i šumu u opštini Bajina Bašta. I ova parcela se, kao i deo od 205 parcela kupljenih na Fruškoj gori, nalazi na teritoriji nacionalnog parka, odnosno u mestu Solotuša, na području Nacionalnog parka Tara.\nParcela po parcela – imperija\nUpravo vest o “okupaciji” Fruške gore je je vlasnicu “Galensa” Sanju Petrić predstavila javnosti, i to ne na pozitivan način. Kako se ubrzo ispostavilo, Petrićeva je, strpljivo, godinama unazad, kupovala parcelu po parcelu po Fruškoj gori. Kupujući mahom od privatnih vlasnika, od Beočina pa sve do Inđije, Petrićeva se zaustavila tek kad ih je sakupila 205 i povezala u par celina, odnosno “plac” od čak 34,5 hektara. O ovom tajanstvenom poduhvatu Petrićeve na Fruškoj gori možda se ne bi ni još ni saznalo da nije reagovalo ekološko udruženje građana “Odbranimo šume Fruške gore”, koji su upozoravali na neplansko krčenje šuma, ali i nedozvoljeno asfaltiranje nekadašnjih šumskih staza i postavljanje ograda po Nacionalnom parku.\nAktivisti su zbog “nezakonitih radnji koje imaju negativan uticaj na zaštićeno područje prirode, na zaštićene i strogo zaštićene biološke vrste, kao i radnji koje lokalnom stanovništvu, planinarima i turistima ograničavaju slobodno korišćenje javnog puta i javnog dobra”, podneli brojne prijave svim nadležnim inspekcijama, tražeći obustavu radova i nadzor nad istim. Zbog upornosti ekoloških aktivista, ali i sve većeg negodovanja i protesta Novosađana, inspekcija je na kraju praktično bila primorana da, delimično, reaguje.\nPokrajinska građevinska inspekcija je u oktobru donela rešenje o obustavi radova i uklanjanju puta izgrađenog na brdu Kesten, inače jednom od najlepših vidikovaca na Fruškoj gori. Pomenuti put je zapravo izgrađen kao prilazni put gazdinstvu Sanje Patrić, za koje je vlasnica rekla da će “planinari i organizovane posete turista biti dobrodošli na (njenom) poljoprivrednom gazdinstvu, nakon što sve bude privedeno nameni”. Novosađani su tada po prvi put dobili priliku da “čuju” Sanju Petrić, doduše kroz saopštenje firme “Galens”, koja se oglasila nakon sve brojnijih protesta građana.\n“Ne postoji nikakva bojazan da će se na njima graditi veći stambeni ili turistički objekti, budući da je namera vlasnika kompanije „Galens“, koji je te parcele kupio, da na ovom gazdinstvu živi sa svojom porodicom i bavi se stočarstvom i pčelarstvom”, pojasnili su iz ove kompanije.\nU saopštenju je potvrđeno da je ova firma kupila 205 parcela na Fruškoj gori, ali i poručeno da na njima neće biti ništa građeno. Odnosno, ništa “veliko”.\nNe sumnjajući da su vlasnici “Galensa” pored izgradnje, hotelijerstva, veštačkog đubriva i bankarstva vični i pčelarstvu, Novosađani su ipak pomalo nepoverljivi prema dobrim namerama kompanije koja je u svega par godina, uz apsolutnu podršku i legitimitet koji im je obezbedila lokalna vlast, počinila urbicid nad gradom.\nA s obzirom da ova kompanije ne krije apetite da nakon Fruške gore sad zagazi i u Dunav, “privatizujući” njegovo korito za megalomanski projekat “Novi Sad na vodi”, ne bi iznenadilo da na listu svojih posovanja “Galens” u međuvremenu doda i ribarstvo.\nPrethodni tekstJeremić: Bugarski veto Severnoj Makedoniji je tragična poruka regionu\nSledeći tekstFajzer je upravo objavio veoma ohrabrujuće vesti o vakcini\nVučić: Ako vam je skupo na Kopaoniku i Zlatiboru, nemojte da...